Бөйөк гуманист Альберт Швейцер ҡасандыр бик тапҡыр билдәләүенсә, һәр ваҡиғала, һәр заманда кешелек сифаттарын һаҡлап ҡала алған кеше генә мәҙәни кеше тип атала ала. Рәсәйҙә һәм республикала иғлан ителгән Мәҙәниәт йылының төп маҡсаты нимәлә, ул йәмғиәттә мәҙәнилекте күтәрә алырмы?\nАйбулат ҠОТОШЕВ, Ишембай районы хакимиәтенең мәҙәниәт бүлеге етәксеһе: Мәҙәниәт йылында төрлө саралар ҙа, конкурстар ҙа күпкә артты. Тик улар мәҙәнилекте арттырыу, халҡыбыҙҙың рухын күтәреү йәһәтенән ниндәйҙер һөҙөмтәләр бирерме икән? Мәҙәниәт йылында мәҙәниәт хеҙмәткәрҙәренең елкәһенә оло йөк һалынды ла ул, әммә, минеңсә, йылдың төп маҡсаты булып кешенең эске мәҙәнилеген күтәреү йәһәтенән эштәр башҡарылырға тейеш. Сөнки мәҙәнилек - ул сәхнәгә сығып йырлау йәки бейеү генә түгел. Ошо йәһәттән ҡарағанда, дөрөҫ йүнәлеш алманыҡ һымаҡ, шуныһы мине күберәк борсой. Әхлаҡи, рухи ҡиммәттәрҙе мәҙәниәт хеҙмәткәрҙәре генә тәрбиәләй алмай. Ул ата-әсәнең, балалар баҡсаһының, мәктәптең дә эше. Шуға был йыл мәҙәниәт хеҙмәткәрҙәренә генә ҡайтып ҡалмай. Чехов әйткәнсә, кешенең йөҙө лә, кейеме лә, күңеле лә, уйҙары ла матур булырға тейеш. Йәштәребеҙҙең йөрәгенә изгелек орлоҡтары һалып ҡалырға кәрәк беҙгә хәҙер. Һәр хәлдә, үткәргән һәр сарабыҙҙа балаларҙың, йәштәрҙең күңелен, эске донъяһын үҫтерергә тырышабыҙ. Район мәҙәниәт һарайында ла, ауылдарҙа ла эш бер ҡасан да туҡтамай, хакимиәт иң яҡшы мәҙәниәт усағы, иң яҡшы китапхана номинацияларында грант булдырҙы. Советтар заманында мәҙәниәт дәүләтселектең һәм ватансылыҡтың нигеҙе икәнен яҡшы аңлайҙар ине. Үҙгәртеп ҡороуҙарҙан һуң хужаларҙың ғына түгел, йәмғиәттең дә мәҙәниәткә ҡарашы кире яҡҡа үҙгәрҙе. Шулай ҙа ул ваҡытта республикала рухты күтәрә торған саралар күп булмаһа ла, үтеп тора ине. "Каруанһарай", "Ант", "Дәрүиш" төркөмдәре барлыҡҡа килгән мәлдәрҙе хәтергә төшөрөгөҙ, ул ваҡытта йәштәр үҙенең башҡортлоғонан оялмай торғайны, башҡорт рухы бик ныҡ күтәрелгәйне. Һуңғы йылдарҙа ошо рух та, егерме йылдан ашыу эшләнгән эштәр ҙә юҡҡа сыҡты. Мәҙәниәт йылында ғына был мөнәсәбәтте үҙгәртеп булмаясаҡ, быйыл башлаған эштәрҙе артабан дауам итергә кәрәк.\nНиндәй генә замандар булмаһын, донъя кимәлендә һәр илде, һәр дәүләтте шәхестәре күтәрә. Олимпиаданы асыу тантанаһында Рәсәйҙең тарихы тураһында һөйләгәндә Толстой, Чехов кеүек шәхестәр телгә алынды, сөнки уларҙы бар донъя таный. Сит милләттәр Башҡортостанды завод һәм фабрикалар һаны буйынса түгел, Әхмәтзәки Вәлиди, Рудольф Нуриев кеүек шәхестәре аша белә. Ошондай шәхестәребеҙгә лә иғтибар артыуы, йәштәрҙе уларҙың өлгөһөндә тәрбиәләү ҙә йәмғиәттә мәҙәнилекте үҫтереүгә бер аҙым ул. Әгәр ҙә ошоларҙы күҙ уңында тотоп эшләһәк, Мәҙәниәт йылы файҙалыраҡ та үтер ине.\nЯҙылған: 26.05.14 | Ҡаралған: 1187


Ҡояшты кем уятыр? » Башҡортостан гәзите\n"Башҡортостан гәзите" » Йәмғиәт » Ҡояшты кем уятыр?\nҠояшты кем уятыр? 22.04.2016 // Йәмғиәт\nБала саҡ. Тауҙар артынан Ҡояштың алтын толомдары таңғы елдә туҙғый башлау менән әсәйҙең биҙрәһенә гөбөрләп аҡҡан һөт тауышы күңелде иркәләй. Тағы бер көн тыуыуын белдереп, әтәстәр һөрән һала. Бер аҙҙан ошо илаһи симфонияға ауыл көтөүсеһенең сыбыртҡы моңо ҡушыла. Эйе, моңо! Бала саҡтан сыбыртҡы шартлауы күңелгә ниндәйҙер бер ҡабатланмаҫ көй булып һеңеп ҡалған. Уның тауышы тау-таштарға бәрелеп, иҙрәп ятҡан донъяны уятып ебәрә, шунан тормош хәрәкәткә килә.\nОшо хозур мәл йөрәгемә шиғыр булып уйыла:\nАуыл бригадиры — ҡыҙыл әтәс\nТаң һарыһы менән торҙо ла,\nҺиҫкәндереп таңғы тыныслыҡты,\nУйнап ебәрҙе ул борғола.\nҺәм уянды ауыл. Бар тирә-яҡ,\nЯңғыратып зәңгәр күгемде,\nДәртле баҫып килгән һыйырҙарҙың\nБорғо тауышына күмелде.\nТынлы оркестрҙың дирижеры —\nҠарт көтөүсе — тәртип һаҡланы:\nОҙон сыбыртҡыһын болғай-болғай\nКөтөү артынан ул атланы.\nКөй һүҙҙәрен машинкала баҫа\nУрман секретары — тумыртҡа.\nҺайыҫҡан да, һүгеп үҙ тауышын,\nЭсә ине был саҡ йомортҡа.\nҺаҡау ҡая, күпме тырышмаһын,\nОшо моңло көйҙө отманы.\nҠабат-ҡабат әйтеп ҡараһа ла,\nБутаны ул һәр бер нотаны.\nҺәм оркестр ауыл урамынан\nБолонлоҡҡа китте теҙелеп,\nӘ ноталар, ҡарлуғастар булып,\nТимер сымда ҡалды эленеп.\nШулай көтөүсенең сыбыртҡы шартлатыуынан башлана ине ауыл тормошо. Беҙ – бала-саға – йылы һөт эсеп, мәктәпкә йүгерәбеҙ. Ә унда уҡытыусы: “Ҡарағыҙ уны, насар уҡыһағыҙ, көтөүсе булырһығыҙ”, – тип киҫәтә. Үҙемә ҡалһа, мал көтөүҙең бер ниндәй хәүефен күрмәйемсе. Беҙҙең арала йәшәгән, бер үк йылға һыуын эскән, бер күк һауаһын һулаған кеше ләбаһа ул көтөүсе! Һүгенеүе бар инде. Улай тиһәң, көтөүҙән айырылып, колхоз баҫыуына төшөргә самалап, баш бирмәгән малға өндәшмәй ҡара һин. Ундай һүҙ ни, кеше булмаған саҡта үҙемдең дә ауыҙҙан ысҡынғылап ҡуйғылай. Хатта күршебеҙҙең малайы көтөүсегә ҡарағанда ла еллерәк һоғондора әле, ә үҙе, үҫкәс берсиҙәтел булам, тип бәрәңге ашап ҡабарған ҡорһағын ыуып ҡупыра.\nБелмәйем, уҡытыусыға ул көтөүсе нимәһе менән оҡшамайҙыр. Хатта сыбыҡ осо ғына туғандар ҙа шикелле. Беҙҙә бит, ҡылыҡһыҙ булһа ла, үҙ туғаныңды яманлап һүҙ әйтеү ғәҙәте юҡ. Ана, күҙенән күк төшмәгән Баныу апай ҙа, ирем һуҡты, тимәй, ҡәһәр төшмәгер кәзә төкөнө, ти. Уңманы инде кәзәһенән...\nКөтөүсе тураһында һөйләмәксе инем, һүҙ үҙәненән ситкәрәк аҡтым буғай. Күңел төбөндә ятҡан һағыш ғәләмәтелер. Юҡһынырлыҡ та шул, хәҙер бит ауылдарҙа таң менән сыбыртҡы шартлатҡан тауыш урынына, ҡайҙалыр бомба шартлаған, тигән хәбәр йышыраҡ ишетелә. Көтөүсе һөнәре күҙ алдында ирегән майшәм кеүек юҡҡа сыҡты. Аптыраған халыҡ көтөүсе таба алмай аҙаплана. Ир-егеттәребеҙ оҙон аҡса артынан Себергә, башҡа тарафтарға юллана. Ситтә байтаҡ йыл эшләп йөрөгән бер таныш ағай әйткәйне: “Тыуған ауылыма ҡайтҡайным, ситтән күсеп килгәндәр баҫҡан. Бер кемде таныманым. Үҙемде килмешәк тиҙәр”.\nАуылыбыҙҙан берәү ғүмер буйы Себерҙә эшләп йөрөгәйне. “Ине” тип әйтергә ҡалды хәҙер, сит тупраҡта ятып ҡалды кәүҙәһе. Яңылышмаһам, ҡартайып вафат булған ата-әсәһен дә һуңғы юлға оҙатырға ҡайта алманы. Улары юлдан күҙҙәрен алмай көттө улдарын, шул яҡтарға киткән кешеләр аша һағышлы сәләмдәрен еткереп, ҡайтып әйләнеүен үтенделәр. Ләкин егеттең тауыш-тыны булманы. Мәшәҡәт тоҙағынан ысҡына алмағандыр тиһәң, ғаиләһе лә юҡ ине. Себер һалҡынынан да яманыраҡ яңғыҙлыҡ һалҡынында күңеле туңғандыр, күрәһең. Шулай ҙа бер ҡайтып киткәне хәтерҙә. Бергә уйнап үҫкән тиҫтерҙәре лә үҙ кеше итеп ҡабул итмәне буғай. Ҡырыҫ йөҙ күрһәтмәһәләр ҙә, “ни хәлдәр?”ҙән ары китә алманылар, күңел ишектәре асылманы. Күңел ишегенең ябыҡлығын һуҡыр ҙа тоя бит ул, егет тә һиҙгәндер, күп торманы, юҡ булды. Хәйер, уның барлығы тойолмаған кеүек, юҡлығы ла һиҙелмәне. Уйлап ҡуям, исмаһам, ҡәбере бармы икән?..\nҠот осҡос хәл! Мал-мөлкәт артынан ҡыуып, үҙебеҙҙең иң ҙур байлығыбыҙҙан – ата-бабаларыбыҙҙың ҡаны менән һуғарылған ғәзиз еребеҙҙән ҡолаҡ ҡаҡмаҫбыҙмы?! Бында эш юҡ, тип һылтанабыҙ. Ситтән килгәндәргә лә берәү ҙә эш әҙерләп ҡуймаған бит, үҙҙәре булдыра: мал тота, ҡош-ҡорт үрсетә, ҡортсолоҡ менән шөғөлләнә... Шул уҡ ваҡытта үҙебеҙҙең әзмәүерҙәй егеттәребеҙ араһында атай-әсәй пенсияһына ҡарап ятыусылар ҙа юҡ түгел. Саҡ ҡына башыңдағы “шөрөп”тәрҙе майлаһаң, эшен дә, аҡсаһын да табырға була.\nӘйтәйек, үрҙә телгә алған көтөүсе һөнәре нимәһе менән насар һуң? Мәҫәлән, Башҡортостан халҡының 38,2 проценты, йәғни 1 миллион 500 меңдән ашыуы ауыл ерендә йәшәй. Тимәк, күпселек ауылдарға хас булғанса, улар мал-тыуар аҫрай. Әгәр республикабыҙҙа 5 меңгә яҡын ауыл барлығын иҫәптә тотоп, шуның яртыһын алғанда ла, 2 мең 500 көтөүсе кәрәк тигән һүҙ. Халыҡ менән һөйләшеп, уларҙың малын көтөү бурысын үҙ өҫтөңә алырға мөмкин. Сағыштырыу өсөн әйтәм, ҡайһы бер ауылдарҙа 500 – 1000 һум түләп мал көттөрөүселәр бар. Әгәр 100 өйҙән торған ауыл икән, тимәк, 500 һумдан алғанда ла 50 мең һум тигән һүҙ. Бындай эш хаҡы хатта Себерҙә йөрөгәндәргә лә эләгеп бармай. Унан көнө буйы тәбиғәт ҡосағында, саф һауала йөрөү сәләмәтлек өсөн ниндәй ҙур йоғонто яһауын да өҫтәһәк...\nХәйер, ҡасандыр уҡытыусыбыҙҙың “насар уҡыһаң, көтөүсе булырһың” тигән һүҙенә ҡаршы былай тип әйтке килә: даны донъяға таралған мәшһүр йырсыбыҙ Абдулла Солтанов та көтөүсе булған.\nҒөмүмән, көтөүсе һөнәре – борондан килгән ауыр хеҙмәттәрҙең береһе. Ул мал-тыуарҙы ашатып-эсереү генә түгел, айырым белем, хайуанҡайҙарҙың биологик үҙенсәлектәрен һәм көтөү тәртибен белеүҙе талап итә. Быларҙан тыш, көтөүсе мал-тыуарҙың төрлө сирҙәрен, уларҙы иҫкәртеү ысулдарын, дауалау серҙәрен дә күҙ уңында тоторға тейеш. Өҫтәүенә көтөү менән оҙон көн буйына үҙе генә ҡалғас, мал-тыуарҙың көрлөгө, һөт биреү кимәле уға бәйле. Шуға күрә һәр үткенсе кеше көтөүсе була алмай. Үҫешкән илдәрҙә, мәҫәлән, уларҙы айырым уҡыталар. Аҙаҡтан улар имтихан тапшыра һәм “көтөүсе танытмаһы”на эйә була. Рәсәйҙә иҫкесә 23 апрелдә Көтөүсе көнөн билдәләгәндәр. Был көндә ауыл халҡы малдарын көтөүгә алып сыҡҡан, көтөүселәрҙе тәмле ризыҡтар менән һыйлаған, бүләктәр биргән.\nБөгөн беҙҙә күп осраҡта малды сиратлап көтөү ойошторолған. Әлбиттә, ике-өс айға бер тапҡыр тура килгән сират әллә ни әһәмиәтле түгел һымаҡ. Ләкин йыш ҡына малдың юғалыуы, ҡазаланыуы, үлеме үҙ эшен яҡшы белгән көтөүсенең булмауына бәйле түгелме икән?\nДонъя әҙәбиәтендә көтөүселәр тураһында әҫәрҙәр байтаҡ: йырҙар, әкиәттәр, риүәйәттәр, мәҡәлдәр ижад ителгән. Бер фәһемле риүәйәтте телгә алып үтке килә.\n...Бер көтөүсе һарыҡ көтә икән. Көн һайын береһен һуйып ашай, ти. Ләкин малды баҫтырып хәле бөтә, етмәһә, улары баҡырышып башҡаларын өркөтә. Шул саҡ көтөүсенең башына шәп уй килә һәм һарыҡтарҙың һәр береһе менән һөйләшеп сыға. Бер бәрәнгә ул былай ти: “Һин ҡуй түгел, ә минең кеүек кешеһең. Мин бит һарыҡтарҙы ғына һуйып ашайым. Ҡурҡма, һин – минең иң яҡын дуҫым”. Икенсеһенә: “Ниңә ҡасаһың, һин бит арыҫлан”, – ти.\nШулай итеп, көтөүсе бәрәндәрҙең һәр береһе менән һөйләшеп сыға. Бынан һуң көтөүлек кинәт үҙгәрә һәм көтөүсе бысаҡ тотоп килгәндә ҡасмаҫ була. Уларҙың һәр ҡайһыһы: “Бына, көтөүсе тағы бер һарыҡты үлтерҙе, ә мин – уның иң яҡын дуҫы, миңә бер ни ҙә булмай”, – тип уйлаған...\nҺүҙемде йомғаҡлап, шуны әйтке килә: көтөүҙәге һарыҡтар кеүек булмайыҡ. Аллаһ Тәғәлә һәр кешенең ҡулына бәхет һарайының асҡысын тотторған, уны асып кереү һәр беребеҙҙең үҙенән тора. Ул һарайға ингән кешенең кем булып һәм ҡайҙа эшләүе мөһим түгел. Һәр хәлдә, көтөүҙәге һарыҡ булғансы, көтөүсе булыуың хәйерле...


Инфоурок / Начальные классы / Конспекты / Аҡмулла-һәр заманда хаҡ мулла. Мифтахетдин Аҡмулла “Нәсихәттәр”.\nМиәкә районы «Мәнәүезтамаҡ урта дөйөм белем биреү мәктәбе»\nДәрес темаһы: Аҡмулла-һәр заманда хаҡ мулла.\nМифтахетдин Аҡмулла “Нәсихәттәр”.\nДәрес төҙөүсеһе:башҡорт теле һәм әҙәбиәте уҡытыусыһы Ғәлләмова Зөлфиә Марс ҡыҙы, 1 категория\n6 синыфта башҡорт дәүләт теле.\nТема:Аҡмулла-һәр заманда хаҡ мулла.\nМ.Аҡмулланың тормош юлы һәм ижады менән таныштырыуҙы дауам итеү,\nөҫтәлмә мәғлүмәттәр биреү, шиғырҙың идея-тематик йөкмәткеһен үҙләштереү аша уҡыусыларҙы иманлы,аҡыллы,әҙәпле,шөкөр,сабыр,ихлас булырға өйрәтеү;\nУҡыусыларҙың һөйләү телмәрен,һүҙ байлығын үҫтереү,үҙ фекерҙәрен аныҡ итеп әйтергә,сығыш яһарға өйрәтеү.\nАҡмулланың тормошо өлгөһөндә уҡыусыларҙа белемгә ынтылыш уятыу,әҙәп-әхлаҡ тәрбиәһе биреү.\nМ.Аҡмулланың портреты,китаптар күргәҙмәһе , ғилми –эҙләнеү эше,\nпрезентация”Аҡмулла”, “Башҡорт телен өйрәнәм”(“Я учу башкирский язык”) йыры, карточкалар.\nI.Ойоштороу мәле .Һаумыһығыҙ,уҡыусылар!\n1)психологик комфорт тыуҙырыу\n- “Башҡорт телен өйрәнәм”(“Я учу башкирский язык”) йырын тыңлау,ҡушылып йырлау;\n-хор менән шиғыр әйтеү\nМинең телем-башҡорт теле,\nII . Уңыш ситуацияһын ойоштороу. (2 слайд)\nМеңле еренең күгендә\nИзге ай тулған була.\nАҡмулла тип яҡын күреп\nХалыҡ ҡушҡан изге исем.\nЕрҙе гиҙеп, атын егеп,\nДанына юҡтыр тиңдәштәр –\nИлде әйләп буйланы.\nНаҙанлыҡҡа ҡаршы көрәш\nҠайтһын ине һәр кемгә лә\nМатур һүҙең: аҡыл, иман.\nУлар беҙҙең күңелдәргә\nЛәззәт менән яҙылған.\nЛәғнәт уҡығанда байың,\nАҡ һүҙ таптың һин үҙең.\nҒилем тигән юлды табып,\nАлға әйҙәй һәр һүҙең.\nОшо шиғыр юлдарында ниндәй исем яҙылған?\n(Мифтахетдин Аҡмулла). (3 слайд) Тимәк бөгөнгө дәресебеҙҙе кемгә бағышлайбыҙ? (Мифтахетдин Аҡмуллаға)\nКем ул Мифтахетдин Аҡмулла?(уҡыусыларҙың яуаптары)\nБөгөнгө дәресебеҙҙе (4 слайд) “Аҡмулла-һәр заманда хаҡ мулла” тип алдым.\nДекабрь айында уҙғарылған “Аҡмулла көндәрендә” беҙ һеҙҙең класташығыҙ Ғәлишина Азалия менән “Мифтахетдин Аҡмулланың ижади мираҫы”тигән ғилми-эҙләнеү эшен башҡарҙыҡ һәм беренсе урын яуланыҡ. Ошо эште башҡарған ваҡытта беҙ “ Юғалған дәфтәр” хикәйәтенә тап булдыҡ. Иғтибар менән тыңлағыҙ. Хәҙер һүҙҙе уға бирәбеҙ. (5-9 слайдтар)\n(Азалия сығыш яһай)\nУҡытыусы: Бына ошо хикәйәттәге йор һүҙле шәкертебеҙ-Аҡмулла үҙе инде.Беҙҙең Мәнәүезтамаҡ мәҙрәсәһендә уҡып киткән була ул.Ниндәй ғорурлыҡ бит! Аҡмулла кеүек бөйөк шағир,мәғрифәтсе беҙҙең ауылда уҡып китһен әле! Беҙҙең мәктәп алдында Мифтахетдин Аҡмуллаға таҡтаташ ҡуйылған. (10 слайд)\n-Беҙ Аҡмулланың ниндәй әҫәрҙәрен беләбеҙ?\n(“Башҡорттарым, уҡыу кәрәк!” , “Нәсихәттәр”)\nIII. Уҡытыусы һүҙе. Аҡмулла – һәр заманда хаҡ мулла. Ул халҡыбыҙҙы белемгә,яңы тормошҡа саҡырған.Уның һүҙҙәре бөгөнгө көндә лә актуаль,сөнки белемлеләргә генә һәр ерҙә юл асыҡ. (11 слайд)\nҒилемле кеше-ҡанатлы ҡош.\nБелемле бөлмәҫ,белемһеҙ көн күрмәҫ.Белеү-нур,белмәү-хур.\nНаҙанлыҡтан ҡурҡырға кәрәк ,ти ул.Уҡыусылар бына ошо шиғыры менән таныштырып китегеҙ әле.(12 слайд)\n“Башҡорттарым,уҡыу кәрәк!”шиғыры яттан һөйләнелә (ҡыҫҡаса фекер алышыу)\nУҡытыусы һүҙе. Мифтахетдин Аҡмулла , үҙ заманы өсөн ысын мәғәнәһендә әхлаҡ -тәрбиә нигеҙе тыуҙырып, халыҡҡа ошо өгөт-нәсихәтен ҡанатлы шиғриәт юлдарына һалып, “Нәсихәттәр”ҙә ижад иткән. Әйтерһең дә был һүҙҙәрҙе халыҡ күңеленә рухи хазина итеп ҡалдырған.\nIV.Дәреслек менән эш.\nШиғырҙы тасуири итеп уҡыу. Дәфтәрҙәргә число ,тема һәм 7 ҡиммәт нәмәне яҙып ҡуйыу.\n(13 слайд) Һүҙлек эше:\nӘүүәл-беренсе, тәүҙә; сперва, во-первых, прежде всего\nИман-(дингә,Аллаға) ышыныу,намыҫ; (религиозные)убеждения,совесть\nV.Уҡытыусы һүҙе. Аҡмулла нәсихәттәрендә әҙәпле, сабыр холоҡло булырға, аҡыл менән эш итергә саҡыра. Шиғырҙың темаһы «иман», «күңел», «акыл», «шөкөр», «әҙәп», «сабыр», «ихлас» тигән төшөнсәләр аша асыла. Һәр кем ошо рухи ҡиммәттәргә эйә булырға тейеш, тигән мәғәнәне еткерергә теләй беҙгә Аҡмулла. Яҡшы холоҡло кешеләргә был донъяла бар ишектәр ҙә асыҡ. VI.Китаптар күргәҙмәһе менән таныштырыу. Аҡмулла үҙ шиғырҙарын китап итеп баҫтырып сығарыр өсөн яҙмаған. Уның төп маҡсаты — халыҡ аңына һәм күңеленә еткереү булған.\nVII. Физкультминут VIII. Үтелгәнде ҡабатлау. Төркөмдәрҙә эшләү. (14 слайд) Беренсе төркөм -М.Аҡмулла тормошо һәм ижады буйынса тест үткәреү. 1.Аҡмулла ҡасан тыуған?\n2. Тәүге һабаҡты ҡайҙа алған?\n3. Тыуған ауылына нисә йылдан һуң әйләнеп ҡайта?\nа) 10 йыл\nб) 8 йыл\nв) 13 йыл *\n4. Аҡмулла исеме ниндәй мәғәнәгә эйә?\nа) тура, ғәҙел һүҙле, уҡымышлы *\nб) өлкән кеше\n5. Ҡайһы ҡалала төрмәлә ултыра?\n6. 1894 йылда Өфөлә ҡайһы күренекле башҡорт әҙибе менән осрашып китабын сығарырға килешә?\nб) М. Өмөтбаев\nв) Ғ. Соҡорой\n7. Аҡмулла ҡайҙа ерләнгән?\nИкенсе төркөм-кроссвордтар сисеү.\nАҡмуллаға арналған кроссвордтар\n1. Аҡмулланың исеме.\n2. Аҡмулла улар араһында оҙаҡ ваҡыт йәшәгән халыҡ исеме.\n3. М.Аҡмулла ерләнгән ҡала.\n4. Уның йыш булған ҡалаларының береһе.\n5. Аҡмулланың атаһы.\n6. Сәсәнде төрмәгә ултыртҡан ҡаҙаҡ байы.\n7. Шиғырҙың исеме. (Мифтахетдин,ҡаҙаҡ, Миәс, Ырымбур, Камалетдин, Иҫәнгилде, Инсафлыҡ)\n1.Аҡмулланың тыуған ауылы.\n6.Настойчивый- тәржемәһе. (Туҡһанбай, мәғрифәтсе, абруйлы, шағир, Дим, ныҡышмалы)\nIX. Йомғаҡлау. Ғәлишина Азалия үҙенең ғилми- эҙләнеү эшендә әйткәнсә Аҡмулланы таныусылар тағы артһын, быуаттарҙан быуаттарға исеме яңғырап торһон. Беҙ, киләсәк быуын, ошондай көслө рухлы кешеләргә тиңләшергә тырышырбыҙ.\n« Әҙип һәм ғалимдары булмаған халыҡ — бәхетһеҙ. Мәшһүр кешеләрен онотҡан халыҡ — яҡлаусыһыҙ. Әҙәбиәте булмаған халыҡ — рухһыҙ», - тип яҙып ҡалдырган Ризаитдин Фәхретдин. Ә беҙ һеҙҙең менән шундай бәхетле, шундай рухлы. Сөнки Аҡмулла үҙебеҙҙең Миәкә еренең йәмле Дим буйындағы Туҡһанбай ауылында тыуған,. Аҡмулла – бөйөк шағир-сәсән, шағир-мәғрифәтсе, фекер эйәһе, уҡымышлы мулла. Ошондай бөйөк кешенең үҙебеҙҙең Миәкә районында тыуыуы һәм үҙебеҙҙең Мәнәүезтамаҡ мәҙрәсәһендә уҡып китеүе беҙҙең өсөн ғорурлыҡ.\nX. Рефлексия. Баһалау. Ә хәҙер һеҙҙә Аҡмулла тураһында ниндәй фекерҙәр тыуҙы, нимәләр белдегеҙ? Шуны карточкаға яҙып ҡуйығыҙ.( Карточкалар таратыла). (15 слайд)\nАҡмулланы халыҡ яратҡан,сөнки……\nУҡытыусы һүҙе: Бөгөнгө дәрес аша һеҙҙең күңелегеҙгә изгелек емештәре сәскәнмендер тип ышанам. Ул емештәрҙең исеме Иман, Күңел, Аҡыл, Шөкөр, Әҙәп, Сабыр, Ихлас. Иманлы булығыҙ!\nӨйгә эш : нәсихәттәрҙе ятларға.\n1.Дәреслек «Башҡорт теле һәм әҙәбиәте» 6 класс ,Ә.Х.Вилданов,В.И.Хажин. Зәйнәб Биишева исемендәге « КИТАП» нәшриәте.Өфө – 2012 2. «Күңелле минуттар» М.И.Баһауетдинова, Г.Н. Йәғәфәрова. 3.Слайдтар - автор эше 4.Интернет селтәре.\n7. Шиғырҙың исеме.\nМифтахетдин Аҡмулланың ижади мираҫы.\nБыуаттарҙан алып быуаттарға,\nХөрмәтле уҡыусылар! Мин үҙемдең ғилми эшемде үҙебеҙҙең Миәкә еренең йәмле Дим буйындағы Туҡһанбай ауылында тыуған, ауыр тормош юлы үтеүгә ҡарамаҫтан, саф күңелле булып ҡалған, белемле булыуҙы байлыҡ тип һанаған – яҡтылыҡ йырсыһы Мифтахетдин Камалетдин улы Аҡмулланың ижади мираҫына бағышланым һәм уға арнап сығыш яһауыма бик шатмын.\nАҡмулла – бөйөк шағир-сәсән, шағир-мәғрифәтсе, фекер эйәһе, уҡымышлы мулла. Ошондай бөйөк кешенең үҙебеҙҙең Миәкә районында тыуыуы беҙҙең өсөн ғорурлыҡ.\nЮлдарҙың да, илдәрҙең дә ниндәйен генә күрмәне шағир.\nУның күп шиғырҙары юлда – тәгәрмәстәрҙең келтер-келтер көйләүе менән аттың бышҡырыуында, тигеҙ генә юртыу моңонда тыуа.\nМифтахетдин Аҡмулла рус халҡының Пушкины, татар халҡының Туҡайы һымаҡ, халҡымдың яҡты йондоҙо булып тора. Халыҡтың наҙан булыуын күреп бик ныҡ әсенә. Ҡараңғылыҡтан сығыу юлын белем алыуҙа күрә. Күренекле башҡорт шағиры, мәғрифәтсе, сәсән Мифтахетдин Аҡмулла үҙ шиғырҙарында кешелекте борсоған проблемаларҙы күтәреп сыға. Аҡмулланың бай ижади мираҫында публицистик пафослы өгөт-нәсихәт шиғырҙары шаҡтай урын биләй. Ул айырыуса кешене яҡшылыҡ өлгөһөндә тәрбиәләү зарурлығына, әҙәп-әхлаҡ мәсьәләләренә баҫым яһай. Халыҡтың аң-зиһененә әйтер һүҙ-кәңәшен һеңдереү маҡсатында, Аҡмулла үҙ әҫәрҙәрендә халыҡсан, үтемле һүҙҙәр, мәҡәл-әйтемдәр ҡуллана.\nМин үҙемдең эҙләнеүҙәрем аша «Юғалған дәфтәр» хикәйәтенә тап булдым.\nМәнәүезтамаҡ ауылы мәҙрәсәһендә Мөссапиха исемле ҡыҙыҡай уҡый.Шәкерттәр араһында шаян күңелле, йор һүҙле бер малай ҡыҙыҡайға бик тә оҡшай.Уҡыу яғынан да шәп була был шәкерт.Уҡымаған, шуҡ малайҙарҙан көлөп,тиҙ арала шиғыр ҙа ижат итеп ала.Үҙенең шундай яғы менән был малай ҡыҙыҡайҙың күңелендә яратыу хисе уята.Ҡыҙ был шәкерт менән дуҫлашып китә,уҡыу яғынан да ҡалышмайса тырыша.Ә егет үҙенең шиғырҙарын һаман арттыра һәм уларҙы бер дәфтәргә йыя.\nБер нисә тапҡыр ҡыҙҙың өйөнә сәй эсергә лә килә егетебеҙ,шиғырҙар дәфтәрен дә үҙе менән йөрөтә.Шулай бер көндө был дәфтәр ҡыҙҙың өйөндә ҡала.Ә шәкертебеҙ мулла уҡытҡан менән ҡәнәғәтләнмәйенсә, был мәҙрәсәне ташлап китә.Иҫтәлеккә ҡыҙыҡайҙа уның шиғыр дәфтәре генә ҡала.\nМөссапиха теге шиғырҙарҙы үҙендә һаҡлай.Йылдар үткәс тә ул был дәфтәрҙе үҙенең ҡыҙына күрһәтә һәм һаҡларға ҡуша.Ләкин ҡыҙым был дәфтәрҙе юғалтыр тип,үҙенә билгеле урынға йәшереп ҡуя.\nЙылдар үтә.Ә йәшерелгән дәфтәрҙе балалары тапмай.Шулай итеп ул дәфтәр юғала.\nТеге йор һүҙле шәкертебеҙ-Аҡмулла үҙе инде.Беҙҙең Мәнәүезтамаҡ мәҙрәсәһендә уҡып киткән була ул.Ниндәй ғорурлыҡ бит! Аҡмулла кеүек бөйөк шағир,мәғрифәтсе беҙҙең ауылда уҡып китһен әле!\nБыл хикәйәтте миңә Илзидә апай һөйләне,уға Зәниә өләсәһе һөйләгән.Ә Зәниә өләсәһенә Мөссапиха өләсәһе һөйләп ҡалдырған була.\nМифтахетдин Аҡмулла, үҙ шиғырҙарында кешеләргә нәфселәрен тыйырға, бәхет таптым, тип артыҡ шашынмаҫҡа өгөт-нәсихәт бирә. Бәхет табыу юлын аныҡ күрһәтә. Был проблема бөгөнгө көндә лә актуаллеген юғалтмаған.\nҒәҙеллек, яҡтылыҡ, сафлыҡ йырсыһының яҡты иҫтәлеге, уның ҡабатланмаҫ мираҫы, был аҫыл мираҫтың иң ҙур өлөшө изгелекле халыҡ күңелендә юйылмаҫлыҡ булып уйылып ҡалған, ул сәскән мәғрифәт, өмөт, яҡтылыҡ орлоҡтары беҙҙең заманда күкрәп сәскә атһын. Аҡмулланы таныусылар тағы артһын, быуаттарҙан быуаттарға исеме яңғырап торһон . Беҙ, киләсәк быуын, ошондай көслө рухлы кешеләргә тиңләшергә тырышырбыҙ.\nҮҙемдең ғилми эшемде йомғаҡлап,үҙебеҙҙең Мәнәүезтамаҡ урта мәктәбенең уҡыусыһы яҙған шиғыр юлдары менән бөтөрәһем килә:\nҠаҙаҡ далаларын һин үҙ иттең,\nБашҡорт йәйләүҙәрен йәйәүләнең,\nИлдән илгә күсеп,ҡала,ауыл урап,\nҺүнмәҫ шиғырҙар ҙа ижат иттең.\nҠара төндә яҡты йондоҙ булып,\nБалҡының бит һин,Мифтахетдин.\nБашҡортома ғына түгел,ҡаҙаҡ,татарына\nБерҙәй хеҙмәт иткән сәсән бит һин.\nҮҙ илеңә кире ҡайта алманың.\nӘммә даның ҡайтты бөйөк сәсән тигән,\nШиғырҙарың ҡайтты илемә.\nБөгөн генә түгел,мең йылдан да\nБулырһың һин халҡым күңелендә.\nНомер материала: ДБ-368366


Өфөләге Ленин һәйкәле төҙөкләндереләсәк // Йәмғиәт | новости башинформ.рф\nӨфөләге Ленин һәйкәле төҙөкләндереләсәк\n14:15, 30 марта 2012 Йәмғиәт\nӨфөнөң Ленин һәм Коммунистик урамдары киҫелешендәге скверҙа урынлашҡан, былтыр йыл аҙағында тегеҙелгән Владимир Ленин һәйкәле совет заманындағы күренешенә ярашлы төҙөкләндереләсәк. Төҙөкләндереү мәсьәләһен ҡала Советы ултырышында РФ Коммунистар партияһы фракцияһы вәкилдеренең береһе күтәрҙе.\nӨфө хакимиәте башлыҡы Ирек Ялалов был тәҡдимде хуплап сыҡты.\n— Беҙҙең бурыс — һәйкәлдең тарихи күренешен тергеҙеү. Һәм беҙ быны эшләйәсәкбеҙ, — тине ул.\nИрек Ялалов элек һәйкәл эргәһендә ике фонтан һәм ике стела булыуын хәтергә төшөрҙә. Уларҙың барыһы ла яңынан төҙөләсәк. Шул уҡ ваҡытта сити-менеджер быйылғы бюджеттың бынан алдағы саҡырылыш депутаттары менән раҫланыуын билдәләне. Унда был маҡсатҡа аҡса бүлеү ҡаралмаған. Әммә ҡала ниндәйҙер өҫтәмә килем алһа, 2013 йылға бюджет төҙөлөүен көтмәйенсә, һәйкәл быйыл уҡ төҙөкләндереләсәк.\nИрек Ялалов билдәләүенсә, Өфөлә дөйөм алғанда парк һәм скверҙарҙы төҙөкләндереү мәсьәләһе ярайһы киҫкен тора. Уның әйтеүенсә, Республика Йорто янындағы Ленин паркынан һәм Еңеү паркынан тыш, ҡалала ял итеү өсөн башҡа төҙөкләндерелгән урындар юҡ.\n— Башҡа территорияларҙы, хатта «Ҡашҡаҙан» паркын да, еренә еткереп эшләргә кәрәк, — тип билдәләне Ирек Ялалов.\nУның һүҙҙәренсә, Өфө властары парктарҙы төҙөкләндереү менән муниципаль-шәхси партнерлыҡ шарттарында ла шөғөлләнергә иҫәп тота. Улар парктар ерен спорт, күңел асыу, сауҙа объекттары, ресторан комплекстары төҙөлөшөнә бирергә әҙер. Ләкин ҡала халҡының ялы өсөн тейешле инфраструктура булдырыу һәм парктарҙы төҙөкләндереү шарты менән, әлбиттә.\nТеги: урындағы власть, парктар


Хәбәрҙәр: Мысыр президенты ике ут араһында ҡалды.\nМысыр президенты ике ут араһында ҡалды.\nҠаһирәлә мысырлыларҙың Газаны Израилдең утҡа тотоуына ҡаршы акциялар үткәреүе -ғәҙәти хәл. Әммә мысырлылар хөкүмәт башлығы итеп Мөхәммәт Мөрсиҙы һайланы, был иһә Мысырҙың яңы президентын ҡаршылыҡлы хәлгә ҡуя.”ХАМАС”ҡа тоғролоҡ һәм Израиль, Вашингтон менән яҡшы мөнәсәбәттәрҙе һаҡлау кәрәклеге Мөрсиҙе ике ут араһына һала. Кисә ул мысырлыларға Обама менән әңгәмәһе ваҡытындағы үҙенең позицияһын аңлатырға тырышты:\n“Мин уға Мысырҙың позицияһын, беҙҙең АҠШ һәм башҡа илдәр менән яҡшы мөнәсәбәттәр булдырырға теләүебеҙҙе аңлаттым. Шул уҡ ваҡытта беҙ Израиль агрессияһына ҡаршыбыҙ, беҙ уның бындай эштәре, ҡан ҡойош, палестиналыларҙың блокадала ҡалыуы менән риза түгелбеҙ.”\n2012 йылдың июнендә тарихи яҡтан “Хамас”ҡа яҡын торған фирҡәнән Израиль менән тыныслыҡ хаҡында килешеү төҙөлгән дәүләт башлығы итеп һайланған Мөрсиҙең маневр өсөн мөмкинлектәре сикләнгән. Уны һайлау мысырлыларҙа һәм Газа секторындағы “ХАМАС”хәрәкәтендә ҙур өмөттәр уятты.\nМөрсиҙең еңеүенә Исмәғил Хәниә бына ниндәй аңлатма бирҙе:\n“Мысыр двигатель рәүешендә Палестина халҡы тормошонда мөһим тарихи роль уйнаясаҡ.”\nБындай өмөттәр нигеҙле, сөнки “Хамас”һәм “Мосолман туғандар”ҙың оҙайлы дөйөм тарихы бар, ғөмүмән, мысырлылар палестиналыларға электән йылы мөнәсәбәттә.\nӘммә Мөбәрәктең авторитар идаралығы осоронда халыҡтың фекере иҫәпкә алынманы. Элекке Мысыр лидеры Израиль һәм Палестина араһында мөһим аралашсы булып иҫәпләнде, уны был роле өсөн юғары баһаланылар, шул уҡ ваҡытта Израилгә ҡарата йомшаҡлығы өсөн Мысырҙа ла, унан ситтә лә тәнҡитләнеләр. Мөрси иһә мысырлыларҙың кәйефен иғтибарһыҙ ҡалдыра алмай.\nТокунбо Салако, “Евроньюс”: Бөгөн беҙҙең менән Иерусалимдағы көрсөк төркөмөнән Натан Тролл.\n-Натан, Мөбәрәк идаралығы ваҡытында Мысыр һәм Израиль мөнәсәбәттәре араһында статус- кво һаҡланды. Власҡа “Мосолман туғандар”килгәндән һуң, беҙ нимә көтә алабыҙ?\nНатан Тролл: Минең уйымса, Мысыр премьер- министры визитын барыһы ла ҡыҙыҡһынып күҙәтә. Әлбиттә, президент Мөрси осоронда Мысырҙың үҙен тотошо үҙгәрҙе, был Мөбәрәк ваҡытындағы Мысыр түгел инде. “Ҡойолған ҡурғаш”операцияһы ваҡытында Рафах үткәүеле ябыҡ ине. Был үткәүел Газа секторын Мысыр менән бәйләй. Ә хәҙер беҙ киреһен күрәбеҙ: Мысыр премьер- министрының визиты Мысырҙың Газа секторы һәм Израиль араһындағы конфликтҡа яңыса ҡарашта булыуын күрһәтә. Хәҙер инде ул Газа секторының союздашы рәүешендә сығыш яһай.\n“Евроньюс”: Һеҙҙеңсә, Мысыр премьер- министрының Газа секторына визиты нимәне аңлата?\nНатан Тролл: Минең уйымса, “ХАМАС”был визитҡа бик шат, сөнки был- дипломатик изоляция йомшарыуы билдәһе. Иҡтисади блокаданың да йомшарыу билдәһе, тип иҫәпләй улар. Халыҡ- ара йәмәғәтселектә Газа секторы яҙмышына күрше дәүләттәр элекке һымаҡ битараф ҡалмаҫ тигән фекер уяныуына өмөт тота улар.\n“Евроньюс”: Шулай итеп, Мысыр оҙаҡ йылдар Израилдең Яҡын Көнсығыштағы берҙән- бер союздашы булды, ә хәҙер беҙ “Мосолман туғандар”вәкиленең Газа секторына визитын күрәбеҙ. Ниндәй кимәлдә мөһим ул?\nНатан Тролл: Минең уйымса: Мысырға Мөрси президентлығы ваҡытында нескә балансты һаҡлау кәрәк буласаҡ, сөнки ул АҠШ менән дә партнерлыҡ мөнәсәбәттәрен һаҡларға теләй, Европа менән дә яҡшы мөнәсәбәттә булғыһы килә, күренеүенсә, әлеге мәлдә Израиль менән дә тыныслыҡ килешеүен боҙғоһо килмәй. Шул уҡ ваҡытта Газа секторы етәкселеге, “Хамас”етәкселеге менән тығыҙ бәйләнештәр бар һәм ул, әлбиттә, бер яҡ менән дә араларҙы боҙорға теләмәй.\n“Евроньюс”: Һуңғы 48 сәғәт эсендә уның эшмәкәрлегенең Израиль өсөн эҙемтәләре нисек булмаҡсы? Изоляцияның көсәйеүе мөмкинме?\nНатан Тролл: Бындай агрессияларҙан һуң, күпселек осраҡта, ваҡыт үткән һайын конфликттың көслө яғына ҡарата асыу көсәйә генә бара. Халыҡ- ара йәмәғәтселектең реакцияһына килгәндә, ваҡыт Израилгә ҡаршы уйнай.\nЕвроньюс хәбәрсеһенең һорауҙарына Израилдең оборона армияһы вәкиле Авихай Эдри яуап бирә.\n“Евроньюс”: Израиль Газа секторына ҡаршы операция башланы. Ә ни өсөн тап хәҙер?\nАвихай Эдри: Операцияны Газа секторынан аҙна буйы 130, ә йыл башынан 750 ракета ебәрелгәс башларға ҡарар ителде. Был операцияның маҡсаты икәү: беренсенән, Газалағы террористик ойошмаларҙың позицияларына етди һөжүм яһау, террористарға Израиль граждандарын яҡлаясағыбыҙҙы, тәүлектең теләһә ниндәй мәлендә һөжүмде кире ҡағырға әҙер булыуыбыҙҙы аңғартыу, икенсенән, илдең көньяғында йәшәүсе граждандарыбыҙға имен атмосфера тыуҙырыу.\n“Евроньюс”: Иғлан итеүегеҙсә, операцияның маҡсаты- Палестинаның хәрбиләштерелгән төркөмдәре лидерҙары. Әммә, күреүебеҙсә, ҡорбандарҙың күпселеге-тыныс халыҡ, күбеһенсә ҡатындар һәм балалар. Был турала нимә тиерһегеҙ?\nАвихай Эдри: Эйе, операция барышында тыныс халыҡ үлде. Һуғышта һәр саҡ шулай була. Әммә беҙ, тыныс халыҡ араһында ҡорбандар булмаһын өсөн, бөтәһен дә эшләйбеҙ.\n“Евроньюс”: Тель-Авив хаҡында һөйләшәйек әле. 20 йыл эсендә тәүге тапҡыр ҡала янында Газа секторынан ебәрелгән ракеталар төштө. Хәрбиҙәр күҙлегенән ҡарағанда быны нисек аңлатып була?\nАвихай Эдри: Был террористик ойошмаларҙың теләгән ваҡытта Израилгә, уның миллионлаған халҡына зыян килтерерлек мөмкинлеге барлығы, шуға күрә тик ятыу ярамағанлығы хаҡында һөйләй.\n“Евроньюс”: Әммә, икенсе яҡтан, Израилдең хәрби машинаһы Яҡын Көнсығышта иң ҡеүәтлеһе.\nАвихай Эндрю: Был дәрәҫ, беҙ суверенлы дәүләт. Тик ҡарар ҡабул иткәндә беҙ халыҡ- ара йәмәғәтселектең дә реакцияһын күҙ уңында тотабыҙ, сөнки Израиль- демократик дәүләт. Ә террористик ойошмалар теләһә ҡайһы ваҡытта аҡылға һыймаҫлыҡ ҡарарҙар ҡабул итә.\n“Евроньюс”: Израиль Газа секторына ҡоро ерҙән бәреп инергә уйламаймы?\nАвихай Эндри: Беренсенән, беҙ үткәргән операция террористарҙы етди юғалтыуҙарға дусар итәсәк һәм уларҙың Израилгә һөжүм итеү мөмкинлеген кәметәсәк. Беҙ уларҙың ракета арсеналына һөжүм иттек. Ләкин әле һаман уларҙың хәрәкәт итеү радиусы ҙур булған ракеталары бар, шуларҙы улар Тель-Авивҡа ебәрҙеләр, ҡорбандар булманы.\n“Евроньюс”: Кнессет һөжүмгә дусар булыуын раҫлай алаһығыҙмы?\nАвихай Эндри: Был “ХАМАС”тың ялғаны. Иерусалимда бөтә масс- медиа бюролары бар, дөрөҫ булһа, был хаҡта бик тиҙ бар донъя белер ине.\n“Евроньюс”: Әгәр Израилдең оборона армияһы бәреп инһә, “ХАМАС”ҙур сюрприз әҙерләргә вәғәҙә итә.\nАвихай Эндри: Израиль армияһы ил етәкселегенең теләһә ниндәй фарманын үтәргә әҙер. Шуны вәғәҙә итә алам: “ХАМАС” һәм Газа секторындағы башҡа ойошмалар әле түләгәнгә ҡарағанда күпкә юғары хаҡ түләйәсәк.


Милек хоҡуғын - Дания Юрист. Адвокат бөтә Онлайн\nФМ радиоһы бушлай Дания\nҺеҙ яратҡан яңы Дания таба\nДания һәм радио тыңлап буласаҡ яңылыҡтар иң яҡшы музыка, ҡатнашыусылар интернет-радио цифрлы радиостанцияһы менән Дания, һәм яңылыҡтар Фм радиоһы ҡушымтаһы булдырыу өсөн бүленгәнданмарк хәҙер яҡшы музыка магазин нова ҡулланыла android мобиль яйланма. Дания үҙе яратҡан fm радиостанцияһы яңы табыла.\nДания һәм радио тыңлап буласаҡ яңылыҡтар иң яҡшы музыка, ҡатнашыусылар интернет-радио цифрлы радиостанцияһы менән Дания, яңы һәм иң яҡшы музыка FM бүленә новости-радио ҡушымтаһын Данмарк ябай, аңлайышлы һәм тиҙ интуитивно интерфейс, бушлай һәм бөтөнләйгә был барыһынан да яҡшы. Мөмкин булһа һеҙҙең теләһә ҡайһы илдәрҙә (аҡш, бөйөк британия, Япония, Швеция, Норвегия, Австралия, Дания, Германия, Франция, Италия, Канада, Яңы Зеландия йәки), һеҙ аласаһы үҙ һеҙҙең яратҡан радиоһын фм радиостанцияһы һәм наслаждайся барыһы да таба. дания заявка бушлай. Дания һәм радио тыңлап буласаҡ яңылыҡтар иң яҡшы музыка, ҡатнашыусылар интернет-радио цифрлы радиостанцияһы менән Дания, Дания ФМ Радиоһы яңылыҡтар һәм Яҡшы музыка Нова бүленгән, әгәр ҙә һеҙҙең кеүек өйҙә була.\nFM радиостанцияһы-радиола бушлай\nТеләһә ниндәй һорау йәки тәҡдимдәрегеҙ комментарий, Данияла яратҡан таба. FM радиостанцияһы үҙ-радиола бушлай. Яҡшы яңылыҡтар тыңлау һәм музыка радио н дания, ҡатнашыусылар интернет-радио цифрлы радиостанцияһы менән Дания, Дания ФМ радиоһы яңылыҡтар һәм Яҡшы өҫтәмә булыуы мөмкин Нова бүленгән музыка ебәрә, һәм беҙ уларҙы төҙәтергә булдым шатмын.\nҺеҙ яратҡан эшендә таба.\nfm радиостанцияһы һеҙҙең өсөн оптималь дания-радиола бушлай.\nДания һәм радио тыңлап буласаҡ яңылыҡтар иң яҡшы музыка, ҡатнашыусылар интернет-радио цифрлы радиостанцияһы менән Дания, яңы һәм иң яҡшы музыка FM бүленә новости-радио ҡушымтаһын Данмарк интернетҡа тоташыу кәрәк, был эште башҡа интернет түгел йөҙҙәр.\nӘгәр һеҙ автономиялы режимға урынлашҡан, һеҙҙә шулай уҡ алырлыҡ аҡсағыҙ булғас, һеҙгә өҫтәмә файҙалары булған һәм ул ҙур подспорье. Оҙаҡ көтәһе түгел. FM радиостанцияһы һеҙ яратҡан яңы Дания-радиола бушлай.\nДания һәм радио тыңлап буласаҡ яңылыҡтар иң яҡшы музыка, ҡатнашыусылар интернет-радио цифрлы радиостанцияһы менән Дания, яңылыҡтар һәм Яҡшы баһаланы һәм уның ҡушымталары фм радиоһы һәм музыка бүленгән нова хәҙер дания менән уртаҡлашырға онотмағыҙ, беҙ һеҙҙең өсөн бик мөһим аңлатма. Фотка үҙе таба данияла яратҡан FM радиостанцияһы-радиола бушлай.\nДания һәм радио тыңлап буласаҡ яңылыҡтар иң яҡшы музыка, ҡатнашыусылар интернет-радио цифрлы радиостанцияһы менән Дания, дания фм радиоһы яңылыҡтар һәм яҡшы музыка нова бүленһә, өҫтәмә скачать бушлай менән сайттың интернет булыуы, бушлай һурәттәре, уның интеллектуаль милек хоҡуғына эйә түгел.\nБурыстары тураһында почтовые Дания - Дания бурысы агентлығы коллекцияһын иң һөҙөмтәле\nБеҙҙе һеҙ аласаһы инеү бушлай системаһы, inkassoprocesor осраҡта һеҙ ҡайҙа булдыра алаБыл уникаль хеҙмәтен һәр төрлө осраҡта һеҙ һатып алырға мөмкин, бының кәрәклеген нисек барлыҡҡа килә. Ҙур булмаған беҙҙең өсөн трейдерҙар тап килгән система булараҡ, ул бар sjælendt өмөтһөҙ бурыстарын, киҫәтеүҙәрен һәм бер нисә мең клиент эре - почтовые өсөн процедура һәм бурыстары. ай. Һеҙҙең бәйләнеш юҡ, йәки өҫтәмә юғары йыйыу өсөн һеҙҙең бизнес. Беҙ һеҙҙең менән проблемалы бурыс булып тора йөҙөндә партнер сифатында иң мөһим әйбер, һеҙ булған өсөн артыҡ сығымдарҙан ҡотҡара.\nДарственная ниндәй хаҡ биҙәй\nПрофессиональ әҙерләү буйынса ярҙам ала һеҙ юридик яҡтан дөрөҫ теркәлгән һәм акт төҙөргә һәм уны тәьмин skødevi асылдыШул уҡ ваҡытта шәхси консультация процесс профессиональ boligadvokat буйы һеҙгә ышана, һеҙ булырға мөмкин. Күсемһеҙ милек һатып алынған күсемһеҙ милеккә милекселек хоҡуғы менән индерелә, сөнки тышҡы донъяла нимә белеп була, яңы күсемһеҙ милек хужалары был мәсьәләгә эләгә. Һатып алыусыларҙың милек хоҡуҡтарын теркәү, артабан булдырмау өсөн кредитор, милек хужалары иҫәбенә булып эшләп ала. Шулай итеп, ерҙе теркәү-был камиллыҡ һатып алынған. Беҙ һеҙҙең өсөн бөтә мәсьәләләр эшкәртеү, шул уҡ ваҡытта юридик акттарында һәм юлламаларында дөрөҫ. беҙ һеҙҙең нотариаль реестры төҙөү өсөн яуаплылыҡты үҙ өҫтөнә ала. Һеҙҙең ала: нотариаль теркәү акттары, һеҙ, инанырға, һеҙ, һеҙҙең милек хоҡуғы. Бөтә хоҡуҡтары һәм бурыстары күскән һатыусылар һыуҙы һатып алыу, унда һеҙҙең рәсми хужалары ярашлы буласаҡ. Әгәр артыҡ бер һатып ҡабул итеүсе һатыу мөлкәтте һатыу, һатып алыу, ул беренсе акт теркәлгән, уларҙың хужалары бенефициарный булып тора. Шулай итеп, һатып алыусы теркәлгән камиллыҡ.\n1 нотариаль беҙҙең хаҡыбыҙ юҡ\nБынан тыш, кәрәк, тип билдәләне һәм банк kreditforeningerne талап итә, тип, һеҙ, мөлкәте рәсми хужаһы үҙе тора, һеҙҙең милек тәү сиратта кредит алырға мөмкин.\nҺәр саҡ ғәҙел һәм үтә күренмәле булырға nemadvokat һеҙ хаҡы ала. беҙҙең эшебеҙ хаҡ булып теркәлгән. Иғтибар, хәле акттарын теркәү һалым индереү һәм ер участкаларына беркетелгән. Был tinglysningafgift мотлаҡ булып тора, һәм дәүләт ғына бара. NEMADVOKAT менән һеҙҙең яҡтарға, һеҙҙең профессиональ консультация уйлайым, акт теркәлгән һәм ер участкаһын тулыһынса әҙерләгән. Шул уҡ ваҡытта, беҙ үҙ ҡылыҡ өсөн яуаплылыҡты үҙ өҫтөнә ала. Исегездә тотоғоз, беҙ һәр ваҡыт бушлай тәҡдим итә, бер нәмә лә бурыслы эштәре тураһында әңгәмә, элек был эште башлай. Tinglysningsafgiften мөлкәтен һатыу хаҡы күләменә бәйле. Алмаш afgift0, хаҡы алты bolighandel0 покупной ябай, алты familiehandel покупной хаҡ (баһа һатып алыу хаҡы йәмәғәт булараҡ билдәләнде минус 15, әгәр был сумманан кәмерәк суммаға һатыу, һатып алыу хаҡы) retsanmærkning Tinglysningsretten менән эшләгәнде раҫлауҙы йәки аңлап, шарттар булһа, уларға ярашлы, ер кадастр tinglysningen ҡамасаулай. Ул элекке ф мөмкин.\nбер кем дә юҡҡа сығармаған булған милек хужаларына ошо кредит бирә.\nОшо мәғлүмәттәрҙән сығып, тәртипкә килтерҙе иҫкәрмә. Шулай итеп, бар эште һеҙҙең anmærkningsfrit.\nТейеш һәм һатыусы һатып алыу хаҡында һөйләшеп килешәбеҙ, теге, кем ҡуйырға тейеш өсөн әҙерләйҙәр, теркәү һәм дарственная һәм tinglysningsafgiften өсөн түләй.\nБыл килешеү сағылдырырға тейеш булған.-биреш килешеүе.\nБыл практиканы, ҡағиҙә булараҡ, һатып алырбыҙ, тип торам өсөн тикшерәсәк. Шулай итеп, хаҡ менән һатырға йәки һатып алыу өлк. азат итеү өсөн һатып алыу мөмкинлеге покупной консультант ҡушыла. Иҫегеҙҙә булһа, ҡасан ремонт тураһында акттар банкында һатыу, һатып алыу хаҡы менән һатыу итеүсе, әгәр церебраль retsanmærkninger башҡа акттар. Бер йәки бер нисә шарттар тотороҡһоҙ булған кеүек бурыстар өҫтәрәк милеккә килгәндә, хаҡы һатып алыу өсөн уларҙың өлөшө покупной тотоу хоҡуғына эйә.\nДарственная-был суд процесы ҙур, ул үҙ юлын таба тирәләй ауыр булырға мөмкин.\nШуға күрә процесс күҙәтеү алыуға документтар төҙөү һеҙ бында: беҙ шулай уҡ тапшырыу алып nemadvokat transportskøde менән ярҙам итә ала, һәм auktionsskøde skilsmisseskøde.\nбеҙҙең титулын хаҡы билдәләнгән.\nНдс-тың һәм башҡа НДС. ерҙәрҙе йыйыу арҡаһында теркәлгән. Беҙ һеҙҙең профессиональ консультация гарантиялана, һәм беҙ һеҙҙең менән башынан алып аҙағына тиклем. Бөтә процесс boligadvokat һеҙҙең шәхси ойошмалар үҙ өҫтөнә ала, шуға күрә ышандым, тип баһаларға тейеш булған барлыҡ хоҡуҡи хәрәкәт итеп, һеҙҙең эште юридик яҡтан дөрөҫ булмаҫ тип ышанам. шуға күрә мөмкин. Был nemadvokat менән эшләүе еңел - беҙ килешеү төҙөү һәм уны артабан булараҡ теркәлергә тәҡдим итәләр. Шулай итеп, беҙ практик мәсьәләләрен үҙ өҫтөнә ала. Миҫалдар: үҙ милке өсөн ике миллион bolighandelniels даими һатып, хәҙер иҫәпләү һәм tinglysningsafgiften кәрәк: мәҫәлән: FamiliehandelBirgitte баҫып бер йортта ғаилә ағзалары, уларҙың баһалау 1. 1 булып, уны хужаһына ҡайтарыу. КР 000, унда һатып алыу хаҡтары аҙ сумманы тәшкил итә, тип баш күсемһеҙ милек хаҡы 85, 1 ә былар. Ҡасан хужаһы хәүефһеҙлек ассоциацияһында барыһы совпадение һеҙ йыш ҡына һаттылар. Был бер ҙә тороуы мөмкин ejerpantebrev теркәлгән, беркетелгән йәки устав skadesløsbrev. Ejerpantebrev тураһында һүҙ барғанда, иң ejerpantebrevet debitorskifte булырға тейеш. Был мөмкин була, тип шунда уҡ күтәреп йәки бөтөрөргә тейеш була. Был экспедиция ла индерелгән коррекцион, 1 һәм сығымдар. НДС, шулай уҡ һалым суммаһы 1 дәүләтендә билдәләнә. Теркәлгән-был һеҙҙең камиллыҡ, һеҙ торлаҡ һатып алыу.\nАкт менән биҙәлгән, һеҙ рәсми күсемһеҙ милек хужаһы булған.\nБынан тыш, tinglysningen, хужаһы булыр өсөн, береһен дә эшләй алмай.\nкредитор күсемһеҙ милеккә һалғандыр. Бынан тыш, күсемһеҙ милекте теркәү, кредит алыу мөмкинлеге асыла, уның актҡа тиклем, һәм банк kreditforeningerne талап ителгәс, ер күсемһеҙ милек хужаһы булып тора. регистрҙарын формаль һеҙҙең өсөн. Шулай уҡ бөгөн билдәле булған ерҙәрҙән ер участкаһы теркәлгән электрон цифрлы теркәлгән булараҡ теркәлгән.\nТимәк, берҙәм электрон tingbøgerne ер кадастр, ул tinglysing аша булыуы мөмкин.\nДания цифрлы 2009 йылда күсемһеҙ милек хоҡуғына теркәлгән, шул иҫәптән, алынған мөлкәтте һатып алыу теркәлгән.\nИғтибар, был милек һатып сығарырға тейеш була.\nйыш ҡына кредит һәм кредит һатып алыуҙары сайтында индерелгән.\nНи өсөн беҙ бар өлкәләге процесҡа киң белемен цифрлы NEMADVOKAT онлайн boligadvokater.\nБеҙ һеҙҙең ярҙамға, һеҙҙең еңел һәм тиҙ акт теркәлгән. Шартлы бер актлы шартты үтәргә тейеш, тип баралар, ул булырға мөмкин һуңғы акты. Әгәр ваҡытың булған тиклем күрһәтеү шарттарын үтәү, үҫемлектәр ырыуы, уның һөҙөмтәһендә ла күберәк ҡулланыла. Йомғаҡлау актын ла бер ниндәй ҙә шарттар үтәлергә тейеш булған.\nШулай итеп, һуңғы акты булыуы нотариаль теркәлергә.\nШул ваҡытта милек хужалары булып һатып алырға хоҡуҡлы.\nШартлы мөмкин эштәре, мәҫәлән, шарттар бар, был хаҡ һатып алыуы билдәле бер ваҡыт эсендә түләргә тейеш була. Покупной хаҡы ғына түләп һатып алыу кеүек, тулы эш булыр ине. Титулын шартлы һатып ала ҡулланырға өсөн гарантиялы, тип тулыһынса килешәм башта һатып ала башлағас, һатыусылар хаҡты бөтмәйенсә. Әгәр шарттар ҡәнәғәтләндерерлек һатып, ҡала мөлкәтен һатыу законлы хужаһы. Әгәр акттарҙы ҡулланыу шартлы һатырға, һатып алырға ышаныс булырға тейеш, йәғни, әгәр шарттар үтәлмәй икән, киләсәктә акттарын тулыһынса һатып ала.


«Ышанмағыҙ февраль буранына, бер яуыз уй юҡтыр уйында…»\n28 Февраль 2020, 12:46\n12 февралдә Башҡортостандың халыҡ шағиры Рәми Ғариповтың тыуыуына 88 йыл тулды. Һәм нәҡ ошо көндәрҙә Башҡортостан Республикаһы Башлығы Радий Хәбиров шағирҙың тыуыуына 90 йыл тулыу айҡанлы саралар тураһындағы Указға ҡул ҡуйҙы.\nИҫән сағында ялҡынлы ижады, фиҙакәр хеҙмәте бер дәүләт наградаһы һәм исеме менән дә билдәләнмәгән халҡыбыҙҙың арҙаҡлы улы заманалар үҙгәргәс кенә танылыу алды. Был, әлбиттә, бик үкенесле хәл. Уға Салауат Юлаев исемендәге дәүләт премияһы 1988 йылда, вафатынан һуң 11 йыл үткәс, ә Башҡортостандың халыҡ шағиры исеме 1992 йылда бирелде.\nРәми Йәғәфәр улы Ғарипов 1955 йылда, М. Горький исемендәге әҙәбиәт институтын тамамлап ҡайтҡас, «Совет Башҡортостаны» гәзитендә эшләй башлай. Артабан шағир «Башҡортостан» китап нәшриәтендә, «Ағиҙел» һәм «Башҡортостан ҡыҙы» журналдары редакцияларында, тыуған Салауат районы гәзитендә хеҙмәт итә. Шулай уҡ «Йүрүҙән» колхозында һәм «Һарғамыш» совхозында комсомол комитеты секретары була.\n«Башҡортостан ҡыҙы» журналы асылған осорҙа Рәми Ғариповтың яуаплы сәркәтип вазифаһын биләүе республикала ҡатын-ҡыҙҙар баҫмаһын аяҡҡа баҫтырыуға тос өлөш индерә. Журнал ветерандары хәтерләүенсә, ул осорҙа баҫма тирәләй ижад кешеләренең тупланыуы, редакцияға арҙаҡлы яҙыусы-шағирҙарҙың йыш килеп йөрөүе Рәми мөхите менән бәйле. Үҙенең эргәһендәгеләргә һәр ваҡыт итәғәтле, ярҙамсыл һәм тигеҙ мөнәсәбәттә булыуы менән уларҙың хәтерендә ҡалған.\nШағирҙың поэзияһына тәрән моң, фекер тығыҙлығы хас, лирик шиғырҙарынан йәшлек ялҡыны бөркөлөп торһа ла, ул талғын бер сабырлыҡ менән аға, ти әҙәбиәт белгестәре. Тормоштағыса моңло һағышҡа мул Рәмиҙең поэзияһы, тигән фекер ҙә йыш әйтелә. Әҙиптең үлемһеҙ «Туған тел» шиғыры бөгөнгө көнгә лә ауаздаш.\n2019 йылдың аҙағында билдәле башҡорт режиссеры Булат Йосопов патриот-шағир хаҡында фильм өҫтөндә эш башланы. «Шағир көндәлектәре» тип аталған нәфис фильм халыҡтан, йәғни һәр кемдең күңел ҡушыуы буйынса йыйылған аҡсаға төшөрөлә.\nЙәш архитектор Рөстәм Әлибаев «Рәми» шиғриәт үҙәге проектын эшләгән. Ул шағирҙың тыуған төйәгендә – Салауат районының Арҡауыл ауылында төҙөлөр, тип күҙаллана.\nБөйөк шағирҙың вафаты ла ҡыштың ошо буранлы айына тура килә – 1977 йылдың 20 февралендә ҡырҡ биш йәшлек Рәми Ғариповтың йөрәге тибеүҙән туҡтай.


Өфөлә халыҡ-ара шашка буйынса ярыштар башланды\nДүрт көн дауам итәсәк бәйгелә 19 йәшкә тиклемге спортсылар араһында иң көслөләр асыҡланасаҡ.\nЯрышҡа баш ҡала вәкилдәренән тыш, Стәрлетамаҡ, Яңауыл һәм Сибайҙан килеүселәр ҙә бар. Еңеүселәр Сочиҙа үтәсәк Рәсәй беренселегендә ҡатнашыу хоҡуғын яулай. Өфөлә уҙған ярыштарҙың төп үҙенсәлеге - уйындарҙың быяла залда ойошторолоуы. Шуға ла балаларының сығыштарын ата-әсәләләр ситтән күҙәтә ала.\nӘйткәндәй, Башҡортостанда балалар һәм үҫмерҙәр өсөн шашка спортын үҫтереү проектын тормошҡа ашырыу дауам итә. Был йәһәттән Сибайҙы ысын мәғәнәһендә шашка үҙәге тип атарға мөмкин. Бөгөн ҡала ошо спорт төрө менән йәшәй тиерлек, ярыштар, бәйгеләр үтә, шашка секциялары селтәре ойошторолған. Өфөләге ярыштарҙа ла Сибай вәкилдәре һынатмаҫҡа иҫәп тота.\nАйгөл Сафина, ярышта ҡатнашыусы /Сибай ҡалаһы/: «Был ярышҡа мин аҙна дауамында ныҡлап әҙерләндем. Әммә бында юғары разрядҡа эйә булған көслө шашкасылар сығыш яһай. Шуға ҡарамаҫтан яҡшы һөҙөмтәләргә өлгәшермен тип өмөтләнәм».


Борон-борон заманда йәшәгән, ти, бер батша. Ҡатыны бала табыр төндө шул батша төш күргән. Төшөндә тыуасаҡ балаһының ҡыҙ булаһын, уны үҫеп етеү менән кемдеңдер урлаясағын әйткәндәр.\nҠыҙ бала тыуған. Батша ер аҫтына һарай һалдыра. Ҡыҙы ошо һарайҙа йәшәй башлай. Шунда үҫә, уҡый. Донъя йөҙөнә сығып, ҡояш яҡтыһын күрмәй.\nКөндәрҙән бер көндө ҡыҙ атаһына:\n— Атай, һин бөтә донъяға баш кеше икәнһең, һинең бик күп ерең, бик күп ҡалаларың, ауылдарың бар икән. Шуларҙың береһен дә миңә күрһәткәнең юҡ. Мин бик күрергә теләйем, — тигән.\nБатша, ҡыҙының үтенеп һорауын ишеткәс, уға донъя күрһәтмәксе булған. Ҡыҙын ер аҫты һарайынан алып сыға. Сыҡһа, ер өҫтөндә ҡояш яҡтырып тора, ҡыҙҙың күҙҙәре сағылып китә. Тирә-яҡта йәм-йәшел булып ағастар үҫеп ултыра, ә яҡында ғына ҡыҙ китаптан ғына уҡып белгән төрлө төҫтәге сәскәләр үҫеп ултыралар. Ҡыҙ, яҡты донъяны күреп, хайран ҡала ла атаһынан тағы ла ғәжәберәк әйберҙәр күрһәтеүен һорай.\nТап шул ваҡытта диңгеҙгә пароход килеп туҡтаған була. Улар яр буйына киләләр. Пароход менән ярҙы тоташтырып таҡта һалынған була. Батша ҡыҙын шул таҡта буйлап пароход эсенә индереп күрһәтергә уйлай. Уларҙы һаҡсы пароходҡа ебәрмәй.\n— Ни өсөн һин беҙҙе пароходҡа индермәйһең? Мин ҡыҙыма пароходты күрһәтергә теләйем. Беләһеңме, мин кем? Мин батша, — ти. һаҡсы быга ышанмай. Батша улай йөрөмәҫ ул, ти.\n— Ҡыҙың инһен, ә һин анау агас эргәһенә барып ултырып тор, — ти.\nБатшаның пароход эргәһенән китеүе була, ике араға ҡуйылған таҡтаны алалар ҙа батшаның ҡыҙын алып, китеп тә баралар. Шул көндән һуң батшаның ҡыҙы юғалған тигән хәбәр бөтә илгә тарала.\nБер ҡалала бер һалдат хеҙмәтен тултырған була. Ҡайтырға сыҡҡас, батша ҡыҙының юғалыу хәбәрен ишетә. Шул һалдат бер тош күрә. Төшөндә бер әбей батша ҡыҙының ҡайҙалығын әйтә. һалдат батша ҡыҙын эҙләп барырға була.\nЕгет батша торған шәһәргә килә, ҡыҙын эҙләргә барыуын белдерә. Батша быға ғәскәр менән пароход бирә. Юлға сығалар. Баралар, баралар былар, бик күп юл үтәләр, бер яр буйына килеп етәләр.\n— Һеҙ, — ти егет, — ошонда көтөп тороғоҙ, ә мин батша ҡыҙын алып киләм,— ти.\nЕгет пароходтан төшо. Бара, бара, бер келәт эргәһенә килеп туҡтай. Келәтте асып ҡараһа, эсе тулы кәмә була. Егет келәт ишеген яба ла алға китә. Бара торғас, тағы шуның һымаҡ бер келәткә барып етә. Асып ҡараһа, йәнеңә нимә кәрәк, барыһы ла бар, ти. Был келәттең дә ишеген яба ла егет артабан китә.\nКис була. Ҡараңғы төшә. Йыраҡта бәләкәй генә ут күренә. Егет шул утҡа табан китә. Киткән һайын ут йырағая һымаҡ тойола. Бара торғас, ул бер бәләкәй генә өй эргәһенә килеп етә. Өйҙөң ишеге бикле була. Егет ишекте ҡаға. Кемдер ишекте аса. Егет өй эсендә һуҡыр шәм яҡтыһында ултырған бер ҡыҙҙы, күрә. Ҡыҙ, егетте күргәс, аптырап китә, сөнки был яҡтарға кеше килеп йөрөмәгән була. һораша торғас, егет был ҡыҙҙың үҙе эҙләгән батша ҡыҙы икәнен белә. Уны кемдәрҙер пароходҡа ултыртып алып киткәндәр ҙә ошонда дейеү пәрейенә килтереп һатҡандар. Дейеү үҙе, ҡыҙҙы яңғыҙ ҡалдырып, кисә кис өс көнлөк сәфәргә сығып киткән икән. Егет үҙенең был ҡыҙҙы эҙләп килгәнлеген, пароходтың яр буйында көтөп тороуын әйтә. Ҡыҙ, был һүҙҙәрҙе ишеткәс, бик шатлана, шатлығынан егеткә ҡулындағы алтын балдағын һалып бирә. Егет, йыуынып, сәй эскәс, ҡыҙ уға йоҡларға урын күрһәтә.\nИртән торалар. Егет йыуынырға китә, алтын балдағын тәҙрә төбөнә һалып ҡуя. Йыуынып инә, сәй әсәләр ҙә ҡайтырға юлға сығалар. Пароход быларҙың килгәнен көтөп торған. Егет балдаҡтың онотолоп ҡалғанлығын иҫенә төшөрә. Иптәштәренә:\n— Тороп тороғоҙ, балдаҡты алып киләйем,— тип кире китә. Пароходта өҫтөнөрәк булған бер һалдат батша ҡыҙын:\n«Ҡайтҡас, атайыңа мине бына ошо егет эҙләп тапты тип әйтерһең»,— тип күндерә лә ҡуҙғалып китәләр. Егет яр буйына әйләнеп килһә, пароход торған урында елдәр иҫә. Яр буйында оҙаҡ уйланып торғандан һуң, баяғы келәткә барып, бер кәмә ала, уға ашамлыҡ тейәй ҙә юлға сыға. Кәмәгә ултырып, килгән яғына табан ишеп китә. Көн үтә, тән үтә, арып бөтә. Шунан, кәмәне үҙ яйына ебәреп, ятып йоҡлай. Уянып китһә, кәмә яр ситендәге ҡамышлыҡ араһына килеп туҡтаған була. Шул .ваҡыт яр өҫтөнән бер ҡыҙ бала:\n— Олатай, олатай, ҡара әле, бер кәмә килеп туҡтаны,— тип ҡысҡыра.\nЕгет кәмәһенән ярға сыға. Теге баланың олатаһы менән күрешә. Хәл-әхүәл һорашалар. Бабай кәмәсе егетте өйөнә алып инә. Ашайҙар, әсәләр. Хужа егеткә бик оҡшай, егет тә хужаға оҡшай. Шунан бабай:\n— һин өйҙә тороп тор, мин һунарға барып киләм. Бынау ҡыҙымды ҡарап торорһоң. Атаһы ла, әсәһе лә юҡ уның, миндә йәшәй, — ти. — һиңә бөтә ерҙе ҡарап йөрөргә рөхсәт. Тик анау һарайҙың башына менмә лә һарайҙың эсенә кермә, — ти.\nЕгет, риза булып, ҡала. Шунан ул теге ҡыҙыҡайҙан:\n— Һылыу, һарайығыҙ башында нимә бар? — тип һорай. Ҡыҙыҡай уға ҡаршы:\n— Мин менгәнем бар, унда бер ни ҙә юҡ. Тик һарай башынан ҡараһаң, бар донъя күренә. Шул ғына. Ә һарай эсендә ат бар. Шул атҡа күҙеңде йомоп, ҡайҙа бармағыңды әйтеп, ҡамсы менән бер һуҡһаң, үҙеңде күҙ асып йомғансы илтеп ҡуя. һарайҙа бер ҡылыс та бар, ул, һелтәһәң, йәшен уты сығара, ут яуҙыра. Бер сәкмән бар, уға бер ниндәй ҙә уҡ үтмәй, һарайҙа бәләкәй генә тоҡсайҙар ҙа бар. Эсендә әллә ниндәй ҡош ҡанаттары бар. Шул ҡанатты алып, теләгән әйбереңде әйтеп, һелтәһәң, шунда теләгеңә ирешәһең. Ысын. Олатайым әйтте, үҙем дә ҡарап торҙом, — ти ҡыҙыҡай.\nЕгет, хужаға биргән һүҙендә тороп, һарайҙың башына менмәй, эсенә инеп тә ҡарамай. Бабай һунарҙан бер ай үткәс кенә ҡайта. Ҡайтҡас:\n— Ярай, егет, һүҙеңдә торғанһың: һарайҙың башыға ла менмәгәнһең, эсенә лә инмәгәнһең,— ти хужа.\n— Бәлки, менгәнмендер ҙә, кергәнмендер ҙә, ҡайҙан беләһең уны? — ти егет.\n— Менгән йәиһә кергән булһаң, һин донъя йөҙөндә булмаған булыр инең инде. Шунан беләм, — ти хужа.\nЕгет ҡайтып китерхә була. Бабай егеттең тоғро хеҙмәте өсөн, бөтә тылсымлы байлығын бирергә була.\n— Мин ул тылсымлы әйберҙәр арҡаһында үҙ ғүмеремә етерлек аҙыҡ-түлек, кейе-һалым, кәрәк-яраҡ яһаным инде. Һунарға мин күңел асыр өсөн генә йөрөйөм. Әллә ни йәшәйһе лә ҡалмағандыр инде. Миңә тылсымдарҙың хәжәте юҡ хәҙер, ал әйҙә барыһын да, — ти бабай.\nЕгет изгелекле бабайға кун рәхмәттәр әйтә. Уға сәләмәтлек, ә ейәнсәренең, тиҙерәк буйға етеп, башлы-күҙле булыуын теләй. Шунан бабай бүләк иткән сәкмәнде кейеп, ҡылысын тағып, толпарға атлана. Шунан, күҙен йомоп: «Батша һарайына алып бар!» —тип, ҡамсы менән толпарға берҙе һуғып ала. Күҙен асып ебәрһә, алдында батша һарайы. Шәһәр байрамса биҙәлгән. Бөтә кеше шат йөрөй. Егет атынан төшә, ҡош ҡанатын алып, бабай өйрәткәнсә:\n— Бөтә әйберҙәрем юҡ булһын! — тип бер һелтәүе була, егет яңғыҙы ғына ҡала.\nЕгет батша һарайына инмәй әле. Шәһәр ситендәге насар ғына бер өйгә ҡунырға һорап инә. Өйҙә бер әбей генә тора икән. Иртә менән әбей ҡайҙалыр китергә ашығып-ашығып кейенә башлай.\n— Әбей, ҡайҙа йыйынаһың? — ти егет.\n— Бөгөн беҙҙең батшаның ҡыҙына туй була. Батшаның ғәйеп булып торған ҡыҙын табып алып ҡайтҡандар. Батша ҡыҙын ана шул табып алып ҡайтыусыға кейәүгә бирә. Батша ҡыҙының табылыуына ярты йыл була инде. Әммә ул, ни өсөндөр, үҙен табып алып ҡайтыусыға кейәүгә сығырға ризалығын бирмәгән. Ә хәҙер инде риза, ти, туй була. Туйға бөтә халыҡ саҡырылды. Әйҙә, улым, теләһәң, һин дә бар, — ти әбей. Егет барырға теләмәүен белдерә.\n— Ярай, улайһа, мин киттем, — ти әбей. — Ана, самауырҙа сәй бар, эс тә, дүрт яғың ҡибла булһын, — ти.\nӘбей туйға барып ингәндә, кеше йыйылып бөткән була. Батша ҡыҙы эсемлекте үҙе таратып йөрөй, ти, тик йөҙө бик бойоҡ, ти.\n— Туйға килмәй ҡалыусы юҡмы? — тип һорай ҡыҙ.\n— Бөтә шәһәр халҡы килеп бөттө, — тиҙәр уға. Шул саҡ теге әбей:\n— Юҡ, бөтә халыҡ та түгел, минең өйөмдә бер егет ҡалды, — ти.\nШунда уҡ батша хеҙмәтселәре егетте алырға китәләр. Егет үҙе лә барырға әҙерләнгән булһа ла, ҡарышҡан була... Хеҙмәтселәр уны, ай-вайына ҡарамай, алып киләләр. Егет алтын балдаҡлы уң ҡулын бәйләп муйынына аҫа. Туйға барып керәләр. Эсемлек ҡойоп бирәләр. Егет, уң ҡулым яраланды тип, туҫтаҡты һул ҡулы менән ала. Ҡыҙ шунда уҡ табип саҡырта. Егеттең ҡулын сисеп ҡараһалар, ҡул һау - сәләмәт, бармағында батша ҡыҙАбиргән алтын балдаҡ нур сәсеп тора, ти. Ҡыҙ, егетте башта уҡ таныһа ла, белмәмешкә һалышҡан. Табип саҡыртып, серҙе асырға булған. Шунан ҡыҙ туйға йыйылған халыҡҡа:\n— Мине табып, үлемдән ҡотҡарған егет ошо була. Шатлығымдан мин уға ошо балдағымды бүләк иткәйнем, — тип, булған хәлде һөйләп биргән. Ысын хәлде белгән батша:\n— Мин ҡыҙымды ошо егеткә бирәм. Ә был хыянатсы малайҙы ҡыҙымды урлап торған дейеү пәрейенә илтеп бирегеҙ! — тип бойорған. Шунда уҡ елтерәтеп алып сығып та киткәндәр тегене.\nТуй ҡыҙып барған саҡта, батшаға, әллә ниндәй яу баҫып килә, тип хәбәр итәләр. Күрше батша һуғыш асҡан икән. Егет туйҙан туп-тура яуға китә. Бына ул, ҡош ҡанатын һелтәй-һел-тәй, алға атлай, һелтәй: ат, сәкмән, ҡылыс барлыҡҡа кидә. Егет ҡылысы менән һелтәгән һайын ҡылыс тәүҙә тирә-яҡҡа йәшенле ут сәсә, шунан күрше батшаһының яуы өҫтөнә ут яуҙыра. Тегеләр, керер тишек тапмай, себен кеүек ҡырыла. Иҫән ҡалғаны, боролоп, йән-фарман ҡаса. Шулай итеп, егет, батша кейәүе булыуҙың беренсе көнөндә үк, илде басың ингән яуҙы бөтөнләй ҡырып ҡайта.\nБатша кейәүен ғәскәр башлығы итеп ҡуя. Шунан бирле был батшалыҡҡа ҡаршы берәү ҙә яу асырға баҙнат итмәҫ булды, ти. Ни өсөн тиһәң, донъяла башҡа бындай ут яуҙырыр йәшенле ҡылыс булмаған, ти.


Республика хөкүмәтендә эконом класлы торлаҡ төшөнсөһен стандарт торлаҡ төшөнсәһенә алмаштырыу буйынса ҡыҙыу бәхәс бара\nБелгестәр фекеренсә, тотош донъя кимәлендә стандарт торлаҡ төшөнсәһе бар, башҡалары стандарт тышында ҡала. Былтыр Рәсәй төҙөлөш министрлығы халыҡ-ара симпозиумдарҙа сит ил вәкилдәренә эконом торлаҡ төшөнсәһен аңлатыуы ҡыйын, шуға ла унан баш тартыу уңайлыраҡ булыр тип белдергәйне.\nКамилә Фазлыева, ипотека бюроһы етәксеһе: «Башҡортостандың күсемһеҙ милек баҙарында ла эконом торлаҡ төшөнсәһе көнүҙәклеген юғалта бара. Уға алмашҡа ҡеүәтле төҙөлөш ойошмалары индергән комфорт класлы торлаҡ төшөнсәһе килде, ул күпкә сифатлыраҡ, уйланып эшләнгән һәм хаҡы ла эконом кластыҡынан ҡиммәт түгел».\nРәсәй төҙөлөш министрлығы мәғлүмәтенән күренеүенсә, 2016 йылда илдә сафҡа индерелгән торлаҡтың 20 миллион квадрат метры, йәғни барлыҡ күләмдең яртыһы тиерлек тап эконом класлы торлаҡҡа тура килә. Был 2015 йыл менән сағыштырғанда, яҡынса 10 процентҡа күберәк.


Хаттар » Страница 6 » Табын\nУн беренсе февраль көнө ҡапыл мунсабыҙ янып китте. Ҡарышҡан кеүек, колонкаларҙа ла һыу булманы. Ярай әле күршеләребеҙ, ауылдаштарыбыҙ, биҙрә, феләктәр менән өйҙәренән һыу килтереп, янғындың таралыуына юл ҡуйманылар.\nСәйетбаба ауылында матур итеп донъя көткән ғаиләләр бик күп. Шундайҙарҙың береһе – минең өсөн донъялағы иң ҡәҙерле кешеләрем: Марат улым, Рима киленем, ейәндәрем Азат, Альберт, Айназ Мәүлетҡоловтар тураһында яҙмам.\nМарат бәләкәйҙән тыңлаусан, тәртипле, егәрле, эшһөйәр, ярҙамсыл булып, эшкә сынығып үҫте.\nБалыҡсылар байрамы ойошторҙоҡ\n23 февралдә – Ватанды һаҡлаусылар көнөндә Имәндәш ауыл биләмәһе хакимиәте айыҡ йәшәү рәүешен пропагандалау, спортҡа ылыҡтырыу, халыҡтың ялын файҙалы үткәреү маҡсатында Балыҡсылар байрамы ойошторорға булды.\nБыл көндө алдан билдәләнгән урын – Юрмаш ауылы эргәһендәге Аҡташ ҡаяһы ҡаршыһындағы майҙан байрамса төҫ алды, төрлө уйындар ойошторолдо. Райондың Һунарсылар һәм балыҡсылар йәмғиәте рәйесе Олег Марков өс ҡарйөрөгөс техника килтереп, балаларҙы, үҫмерҙәрҙе ошо техникала йөрөтөп күңелдәрен асты.


Башҡортостандың киләсәге компетенцияларҙа, креатив һәм инициативалы белгестәр, йәштәр һәләтендә – Рөстәм Хәмитов\n30 Ноябрь 2017, 13:15\nБашҡортостан Башлығы Рөстәм Хәмитов 30 ноябрҙә республика Дәүләт Йыйылышына Мөрәжәғәтнамәһе менән сығыш яһай. Төбәк етәксеһе республиканың конкуренцияға һәләтлеген күтәреү, уның иҡтисадын нығытыу буйынса төп бурыстарҙы атаны.\n«Яңы иҡтисад сифатына илткән төп факторҙар булып хеҙмәт етештереүсәнлеге үҫеше тора. Башҡортостан алты һынау төбәк иҫәбендә тейешле федераль программаға инә. Шундай уҡ төбәк программаһын әҙерләү тора. Унда ҡатнашҡан предприятиеларҙың был күрһәткесте 2025 йылға кәмендә 30 проценттҡа арттырыуҙы күҙ уңында тоторға кәрәк, — тине Рөстәм Хәмитов. — Беҙҙең бурыс – хеҙмәт етештереүсәнлеге буйынса илдең ун алдынғы төбәгенә инеү. Уны уңышлы хәл итеү күбеһенсә белгестәрҙең компетенцияһына бәйле. Уларға сифатлы яңы процестар эшләтеп ебәреү зарур. Бер үк ваҡытта инвестициялау, етештереү базаһын һәм кадрҙар потенциалын нығытыу мотлаҡ».\nБашҡортостан Башлығы һүҙҙәренсә, бөгөн тәү сиратта хеҙмәт, шул иҫәптән интеллектуаль ресурстар теләһе ҡайһы биләмә үҫешенең төп этәргес көсө булып тора. Республиканың киләсәге компетенцияларҙа, бөтә өлкәләрҙә лә ыңғай үҙгәрештәр булдыра алған креатив һәм инициативалы белгестәр, йәштәр һәләтендә.\n«Шул уҡ ваҡытта Рәсәйҙә 90-сы йылдар аҙағында демографик «соҡор» булыу сәбәпле 2030 йылға 35 йәшкәсә йәштәр һаны яҡынса дүрттән бер өлөшкә кәмейәсәк. Был шарттарҙа илдә, Рәсәй иҡтисадында һәр йәш кеше ҡәҙерле булып китә, — тип билдәләне төбәк етәксеһе. — Мәғариф, фән һәм мәҙәниәт кимәле, уларға ҡуйылған тормошҡа ынтылыш даирәһе, инновацияларға әҙерлек – республиканың конкуренцияға һәләтлеген күтәреү, иҡтисадты нығытыу өсөн алдағы ун йылға төп фактор һәм ресурс ул».


Башҡортостан менән Владимир өлкәһе араһында хеҙмәттәшлек тураһында килешеүгә ҡул ҡуйылды // Сәйәсәт | новости башинформ.рф\n12:09, 16 февраля 2018 Сәйәсәт\nБиш йылға иҫәпләнгән документ ике яҡлы бәйләнештәрҙе үҫтереү һәм нығытыуҙы маҡсат итеп ҡуя. Килешеүгә ярашлы, төбәктәр сауҙа, инвестициялар, ауыл хужалығы, урман сәнәғәте, фән, юғары технологиялар, транспорт, торлаҡ-коммуналь хужалыҡ, энергетика, ҡала төҙөлөшө, мәғариф, һаулыҡ һаҡлау, экология, мәҙәниәт, спорт һәм туризм өлкәһендә хеҙмәттәшлек итергә тейеш. Шулай уҡ закон сығарыу, дәүләт милли һәм йәштәр сәйәсәтен бойомға ашырыу, хеҙмәт мөнәсәбәттәре һәм социаль сәйәсәт, мәғлүмәтләштереү һәм элемтә, киң мәғлүмәт саралары өлкәһендә тәжрибә алмашыу күҙ уңында тотола.\n– Мөнәсәбәттәребеҙ һәйбәт, командалар эшләй, беҙ һәр саҡ мәғлүмәттәр менән алмашабыҙ. Станоктар, машиналар эшләү, дарыуҙар, ҡорамалдар етештереү йәһәтенән үҫешкәнбеҙ, – тине Светлана Орлова. – Мин етәксегегеҙҙе бик хөрмәт итәм, сөнки бер-беребеҙҙе күптән беләбеҙ, федераль кимәлдә бергә эшләнек. Мин уға ышанам. Байтаҡ мәсьәләләр буйынса ул миңә остаз кеүек тип иҫәпләйем, кәңәштәренә һәр саҡ ҡолаҡ һалам.\n– Ысынлап та, беҙ бер-беребеҙгә бик кәрәк, һәм, һис шикһеҙ, беҙҙең төбәктәр яҡын һәм тығыҙ хеҙмәттәшлек итергә тейеш, – тип һыҙыҡ өҫтөнә алды Рөстәм Хәмитов. – Беҙ бер илдә йәшәйбеҙ, ләкин Рәсәй Федерацияһы субъекттарының потенциаль мөмкинлектәрен белеп бөтмәйбеҙ. Ошондай килешеүҙәр, үҙ-ара эш итеүҙәр аша үҫеш өсөн яңы мөмкинлектәр һәм яңы мәғлүмәт алабыҙ.\nСветлана Орлова Башҡортостан делегацияһын июнь айында Владимир иҡтисади форумында ҡатнашырға саҡырҙы.


“Нимә оҡшамай, Рафиҡ?” » "Йәшлек" гәзите\nГазета "Йәшлек" » Медиа » “Нимә оҡшамай, Рафиҡ?”\n– Зөһрә, ошо урында етеҙерәк уҡы. Ә бында ҡатыраҡ әйтергә кәрәк. Рафиҡ, ә һин яңылыҡтар форматын онотоп тор. Ябайыраҡ, тормошта нисек һөйләшәһең, шулайыраҡ уҡы. Яраймы!\nСтудияға күҙ һалам. Микрофон алдында – хәбәрселәр Зөһрә Арсаева һәм Рафиҡ Әхмәтшин. Улар уртаҡ проекттарын яҙҙырып ултыра. «Юлдаш» радиоһында донъя күрәсәк рубрикаларҙың береһе «Нимә оҡшамай, Рафиҡ?» тип атала.\nУның маҡсаты – тормоштағы проблемаларҙы шаян формала асыу.\nБеренсе сығарылыш өсөн «Ни өсөн мәктәптә ата-әсәләрҙән аҡса һығалар?» тигән тема һайланған.\n«Парталар, ултырғыстар өсөн дәүләт аҡса бүлә, ә ата-әсәләр түгел. Класты ремонтлау ҙа мәктәп иҫәбенә башҡарыла. Иҙән йыуыусыға, ҡарауылсыға эш хаҡы түләнә. Федераль стандарттар буйынса ҡаралған дәрестәр бушлай үткәрелә. Белем усағы биләмәһен төҙөкләндереү ҙә ата-әсә иңенә ятмай. Аҡса йыябыҙ икән, ул класс фонды өсөн генә. Байрам үткәреү, балаларға бүләк алыу, киноға, театрға барыу өсөн. Һәр класта ата-әсәләр комитеты эшләй һәм ул аҡсаны дөрөҫ тотоноу өсөн яуаплы...\nӘгәр ата-әсәләр балаһы уҡыған класты ремонтларға, мәктәп биргәнгә ҡарағанда яҡшыраҡ, уңайлыраҡ мебель алырға теләй икән, бындай мөмкинлек бар», – ти Зөһрә.\nБыл Зөһрә менән Рафиҡтың тәүге уртаҡ проекты түгел. Улар 90-сы йылдарҙа, студент саҡтарында, «Башҡортостан» радиоһында «Етегән» (авторы – Ф. Баһауетдинова) тапшырыуында махсус рубрика алып барған.\n– Ул саҡта рубрикабыҙ һәләтле студенттар тураһында ине. Ә бында Рафиҡҡа кәмселектәрҙе, хаталарҙы күргән, ҡайһы саҡ хатта «мыжығыраҡ» ир роленә инергә тура килә. Мин, киреһенсә, эшлекле һәм тыныс, бөтә һорауҙарға ла яуап биргән ҡатын сифатында. Образға инербеҙ, яныбыҙҙа беҙгә ышанған, беҙҙе өйрәткән үҙ эшенең оҫтаһы Гөлнур Мирза ҡыҙы бар бит, – тип йылмая Зөһрә.\nХәбәрселәр киләһе тапшырыуҙарында «Термометр: терегөмөшлөмө, электронмы», «Иҫерек водителдәр», «Һаҡ булығыҙ, эштә киҙеү», «Үтескә алынған энергия» тигән темаларҙы яҡтыртмаҡсы.\nИжади парға уңыштар теләйбеҙ!\nСығыу ваҡыты 13-10-2017, 08:00 | Ҡаранылар: 256\nЗөһрә АРСАЕВА - "Йыл журналисы - 2016"!


Бөгөн Рәсәйҙә Космонавтика көнө | ГТРК «Башкортостан» — Новости Уфы и РБ\n12 апреля 2016 — 15:17\n1961 йылдың 12 апрелендә барлыҡ доньяны иҫ киткес яңылыҡ солғап ала. Ғәләмдә кеше һәм ул – Совет кешеһе. Беренсе йыһан гиҙеүсе Юрий Гагариндың “Восток” карабындағы был сәйәхәте 108 минут дауам итә. 1962 йылда кешенең йыһанға осоуының бер йыллығын билдәләүгә әҙерлек сиктәрендә СССР Юғары Советы Президиумы Космонавтика көнөн байрам итеү тураһындағы Указға ҡул ҡуя. 2011 йылдың 7 апрелендә Берләшкән Милләттәр Ойошмаһы Генераль Ассамблеяһының махсус пленар ултырышында 12 апрель – Халыҡ-ара космонавтика көнө, тип иғлан итеү тураһында резолюция раҫлана.


Хәйҙәр Вәлиев республика Конституцияһы суды рәйесе урынбаҫары итеп тәғәйенләнде - Bash.News\nХәйҙәр Вәлиев республика Конституцияһы суды рәйесе урынбаҫары итеп тәғәйенләнде\nХәйҙәр Вәлиев республика Конституцияһы суды рәйесе урынбаҫары итеп тәғәйенләнде https://bash.news/news/105899_xjr_vliev_respublika_konstituciyay_sudy_rjese_urynbaary_itep_tjenlnde\nБөгөн Дәүләт Йыйылышы-Ҡоролтайҙың алтынсы саҡырылыш депутаттары сираттан тыш ултырышҡа йыйылды. Ултырышта төбәк башлығы Радий Хәбиров ҡатнашты. Рәсәйҙең генераль прокуроры урынбаҫары Сергей Зайцев парламентарийҙарҙы Башҡортостан прокуроры вазифаһына тәҡдим ителгән Владимир Ведерников менән таныштырҙы.\nМиллиард һумға афералар, баш прокурорҙың сит илгә ҡасырға йыйынған урынбаҫары, ришүәтселектең сәскә атыуы - бөтәһе лә республика прокуратураһында. Ғәҙеллек урынлаштырыу менән шөғөлләнергә тейешле органдағы бындай ҡара эштәр башҡа һыймаҫлыҡ хәл. Һөҙөмтәлә - Башҡортостан прокуроры вазифаһы буш. Рәсәйҙең генераль прокуроры Юрий Чайка тәҡдиме менән Республика парламентына Владимир Ведерников кандидатураһы тәҡдим ителде. Томскта тыуып үҫкән, әле ил прокуроры урынбаҫары вазифаһында. Башҡортостанға эшкә килһәм, тыуған яғыма әйләнеп ҡайтыу буласаҡ тине, Владимир Викторович.\nЯңы кандидат өлөшләтә торлаҡ төҙөлөшөндә ҡатнашып алданыусылар, авария хәлендәге йорттарҙан күсереү, эшҡыуарлыҡты яҡлау, енәйәтселек менән көрәш һәм башҡа өлкәләрҙә тәртип урынлаштырырға теләген белдерҙе. Уға депутаттар үҙҙәрен ҡыҙыҡһындырған һорауҙарын бирҙе.\nЙыл башында старт алған сүп-сар реформаһына бәйле хәл ителмәгән мәсьәләләр үҙе ҡый өйөмө һымаҡ өйөлгән. Һорауҙар һәм ялыуҙар күп. Экологтарҙы уларҙың нисек хәл ителеше борсой. Баш прокурор вазифаһына дәғүәсе һәр һорауға төплө яуап бирҙе.\nБыға тиклем шулай уҡ республика парламентына Камил Кашаевтың кандидатураһы тәҡдим ителгәйне. Ил етәксеһе уны был яуаплы эшкә тәғәйенләмәне. Ултырышта Хәйҙәр Вәлиев Республика Конституцияһы рәйесе урынбаҫары итеп тәғәйенләнде. Шулай уҡ көҙгө сессияла Комсомол һәм Ҡояшлы округтары буйынса һайланған ике депутат Ҡоролтайҙың парламент комитеттары составына индерелде. Рөстәм Әхмәҙинуров Дәүләт төҙөлөшө, тәртип һаҡлау һәм суд һорауҙары буйынса комитетта, ә Фәрит Ғиндуллин Сәнәғәт, инновация үҫеше , сауҙа һәм эшҡыуарлыҡ буйынса комитетта эшләйәсәк.\nБашҡортостан парламентында ике яңы депутат\n18:23, 21 окт\nБашҡортостанда араҡы менән ағыуланып үлеү осраҡтары кәмегән\n23:14, 19 окт\nКонкуренция – төбәк иҡтисадын үҫтереүсе төп йүнәлештәрҙең береһе\n16:08, 18 окт\nУлтырыштар - башҡорт телендә


Өфөлә Шанхай хеҙмәттәшлек ойошмаһының Йәштәр советы уҙасаҡ // Йәмғиәт | новости башинформ.рф\nӨфөлә Шанхай хеҙмәттәшлек ойошмаһының Йәштәр советы уҙасаҡ\n16:28, 20 февраля 2015 Йәмғиәт\nӨФӨ, 2015 йыл, 20 февраль. /«Башинформ» мәғлүмәт агентлығы, Артур Басиров/.\nБашҡортостандың баш ҡалаһында Рәсәй рәйеслеге сиктәрендә Шанхай хеҙмәттәшлек ойошмаһы Йәштәр советының һигеҙенсе ултырышы үтәсәк. Июлдә Өфөгә Ҡытай, Ҡаҙағстан, Тажикстан, Ҡырғыҙстан вәкилдәре киләсәк. Был хаҡта «Өфө-2015 ШОС БРИКС офис төркөмө» автономлы коммерция булмаған ойошмаһының матбуғат хеҙмәтенән хәбәр иттеләр.\nШанхай хеҙмәттәшлек ойошмаһының Йәштәр советын булдырыу башланғысын Рәсәй Президенты Владимир Путин тәҡдим итте. Был турала Рәсәй лидеры 2006 йылдың июнендә Шанхайҙа ШОС дәүләттәре башлыҡтары осрашыуында белдерҙе. Советты ШОС дәүләттәренең милли йәштәр ойошмалары: Ҡаҙағстандың Йәштәр конгресы, «Нур Отан» Халыҡ-демократик партияһының «Жас Отан» Йәштәр ҡанаты, Йәштәрҙең Бөтә Ҡытай Федерацияһы, Ҡырғыҙстандың йәштәр йәмәғәт советы, «Рәсәй йәштәре союзы» Дөйөм Рәсәй йәмәғәт ойошмаһы, Рәсәйҙең Йәштәр йәмәғәт палатаһы, Тажикстандың йәштәр берләшмәһе ойоштора.\n— Бөгөнгө көндә Шанхай хеҙмәттәшлек ойошмаһы Йәштәр советының төп бурысы — төрлө өлкәләрҙә ШОС илдәренең халыҡ-ара йәштәр хеҙмәттәшлеге үҫешенә булышлыҡ итеү. Беҙ Өфөлә Йәш журналистар форумын һәм Йәштәр инновация форумын үткәрҙек. Беҙгә ШОС илдәренең йәш лидерҙары килде, ошондай кимәлдәге форумдар ойоштороу буйынса тәжрибәбеҙ бар, — тине ҡала хакимиәтенең йәштәр эштәре буйынса комитет рәйесе, Шанхай хеҙмәттәшлек ойошмаһының Йәштәр советын ойоштороу комитеты ағзаһы Урал Килсенбаев.\nТеги: саммиттар,шос,шанхай хеҙмәттәшлек ойошмаһының йәштәр советы


Республикала оноколоник сирҙәрҙе диагностикалау мөмкинлеге арта - GTRK.TV — Новости Уфы и РБ\nӨфөлә ПЭТ-технолоджи ядро медицинаһы үҙәгендә икенсе позитрон-эмиссион томографияһы сканеры эшләй башланы. Медицина үҙәге эшмәкәрлеге менән республика етәксеһе Радий Хәбиров танышты. Яңы заманса аппарат ярҙамында һаулыҡ һаҡлау учрежденияһы йылына ике тапҡыр ярымға күберәк, йәғни кәмендә 12 меңдән ашыу пациенттар ҡабул итә аласаҡ. Ядро медицинаһы үҙәгендә пациенттар диагностиканан тыш, шулай уҡ кибер-бысаҡ ярҙамында операцияһыҙ дауаланыу аласаҡ. Радий Хәбиров әйтеүенсә, киләһе йылда Стәрлетамаҡта ошондай уҡ медицина үҙәген төҙөү күҙҙалана. Сочиҙағы үткән Рәсәй инвестиция форумында Башҡортостан Хөкүмәте менән «МедИнвестГрупп» компаниялар төркөмө араһында ошо туралағы килешеүгә ҡул ҡуйылғайны. Проектты ғәмәлгә ашырыу өсөн 1 миллиард һум аҡса талап ителә, сығымдарҙы иһә тулыһынса инвестициялар иҫәбенә ҡаплау ҡарала.


Бөгөн дә алдынғы | Министерство сельского хозяйства Республики Башкортостан\n» Бөгөн дә алдынғы\nБөгөн дә алдынғы\nХәҙерге ваҡыта ла тештерелгән тулайым продукция күләме арта. Уҙған йыл күрһәткесе лә ошоно дәлилләй - үҫеш 11 миллиард һум тәшкил итте. “Мәләүез минераль ашламалары“ йәмғиәте яңыса эшләү ысулына күсеүгә бәйле, етештеүсәнлекте ике тапҡырға күтәрҙе. Бөгөн завод 270 мең тонна селитра етештерһә, киләсәктә уны тағы ла арттырыуҙы күҙаллай. Карбамид-аммиак селитраһын етештереүҙе яйға һалыу йүнәлешендә лә эш алып барыла.\n“Мәләүез тимер бетон ҡоролмалары заводында ла үҫеш динамикаһы күҙәтелә. Рәсәйҙең Оборона Министрлығы заказы буйынса Боҙлоокеанда урынлашҡан Франц-Иосиф ерендә Төньяҡ флот аэродромы өсөн махсус плиталар етештереүгә заказ ҡабул ителде.\nМәләүез һөт-консерва комбинатындағы инвестиция проекты сиктәрендә балалар туҡланыуы өсөн йылына 10 мең тонна киптерелгән ҡатнашма аҙыҡ етештереү яйға һалына. Махсус продукция етештереүҙә предприятиеның алдынғы урын биләйәсәгенә ышанабыҙ. Республиканың өҫтөнлөклө проекттары исемлегенә индерелгән, хаҡы 1 миллиард һум тәшкил итә.


Беҙҙең уҡыусылар барыһын да булдыра!\n19 Апрель 2018, 17:41\nМәктәптә инглиз теле буйынса кластан тыш эш – ул сит тел өйрәнеүҙең төп маҡсатына ирешеү. Йыл һайын районыбыҙҙа сит тел буйынса уҙғарылыусы саралар балаларҙы инглиз теле буйынса һәр төрлө сараларҙа ҡатнашыуға йәлеп итә һәм мауыҡтыра.\nШундай сараларҙың береһе – белем биреү учреждениелары уҡыусылары араһында инглиз йыры һәм бейеүе район конкурсы. Быйыл ул Оло Ыҡтамаҡ Башҡорт гимназияһында үтте. Бәйгелә 75 уҡыусы ҡатнашты. Сараны ижади эшләүсе, йәш, дәртле ойоштороусылар Алина Солтанова һәм Мансур Шәрипов һәр бер уҡытыусыла булырға тейешле ойоштороу, өйрәтеү һәм йүнәлеш биреү кеүек һәләттәрен күрһәтте. Конкурс бер тында үтте. Тамашасылар рәхмәт йөҙөнән талантлы башҡарыусыларға көслө, ҡайнар алҡыштарын бүләк итте.\nРайон инглиз йыры һәм бейеүе конкурсында Гран-при яулап, Башҡорт гимназияһы уҡыусыһы Йәмилә Батталова (етәкселәре В. Мөхәмәҙиева һәм Л. Мөхтәрова) бәхәсһеҙ еңеүсе булды. “Соло” номинацияһында призлы урындар түбәндәгесә бүленде: I урын – Ләмәҙтамаҡ мәктәбе уҡыусыһы Милена Әхмәтйәнова (уҡытыусыһы К. Йосопова), II – Әләгәҙ мәктәбе уҡыусыһы Йәмилә Кузнецова (А. Ғайсина, Ф. Зарипова).\n“Дуэт” номинацияһында I урынды Йонос мәктәбе уҡыусылары (Л. Хажиева) алды. “Квартет” номинацияһында: I урын – Әжекәй мәктәбе (Г. Әхйәмова), II – Дыуан-Мәсетле мәктәбе (Р. Мирсаева), III урынды Әбдрәхим (А. Хәкимова) һәм Яңы Яуыш (Л. Әбделмәнова) мәктәптәре уҡыу- сылары бүлеште.\n“Ансамбль” номинацияһында: I урын – Яңы Мишәр мәктәбе уҡыусылары (Л. Ғайсина), II – Түбәнге Бобин мәктәбе (Э. Хажиева), III урынды Теләш (Р. Әхмәтйәнова) һәм Оло Аҡа (Л. Ғәйнанова) мәктәптәре уҡыусылары үҙ-ара бүлеште. “Әкиәтте иң яҡшы сәхнәләштереү” номинацияһында: I урын – Оло Ыҡтамаҡ Башҡорт гимназияһы (А. Солтанова), II – Яңы Мөслим мәктәбе (Э. Йыһаншина) уҡыусылары.\nрайон мәғариф бүлегенең төп белгесе.


Һуңғы йылдарҙа интернет селтәрендә "Йәш кеше уҡырға тейеш китаптар", "Иң шәп урыҫ китаптары", "Донъялағы иң шәп китаптар" кеүек төрлө исемлектәр төҙөү популярлашып китте. Был исемлектәргә сит ил һәм рус яҙыусыларының фәһемле китаптары индерелә, бөйөк фәйләсуфтарҙың хеҙмәттәре, заманалар үҙгәрһә лә актуаллеген юғалтмаған "мәңгелек" әҫәрҙәр менән танышырға тәҡдим ителә.\nӘлбиттә, донъянан артта ятып ҡалырға теләмәгән һәр кем ошо китаптарҙы мотлаҡ уҡый. Әммә берегеҙ булһа ла үҙенә: "Башҡа халыҡтарҙың аҡыл эйәләре яҙғандарҙы беләм, ә үҙ милләтемдең бөйөк шәхестәренең ижады менән танышмынмы?" - тигән һорауҙы биргәне бармы? Әгәр ҙә Башҡортостандан ситкә сығып китергә, төрлө милләт кешеләре менән аралашырға тура килһә, уларға үҙебеҙҙең тыуған төйәгебеҙ, тарихыбыҙ, халҡыбыҙ тураһында "Рәсәй Федерацияһы территорияһында йәшәгән халыҡ" тиеүҙән артыҡ нимә һөйләй алабыҙ? Ҡаршыларында иҫ киткес бай ауыҙ-тел ижады булған, донъяға билдәле мәғрифәтсе-шағирҙар, яҙыусылар бүләк иткән милләт вәкиле баҫып тороуын нисек белдерергә?\nЭйе, башҡорт халҡының тарихы, бөйөк шәхестәре, мәҙәниәте, йолалары тураһында һорауҙарға лайыҡлы яуап биреү өсөн булһа ла үҙебеҙҙең китаптарҙы уҡырға кәрәк. Тормош асылын аңлау, кеше мөнәсәбәттәренә төшөнөү, татыу ғаилә ҡороу, бәхетле булыу серҙәрен дә үҙебеҙҙең башҡорт авторҙарының китаптарынан эҙләү мөһим. Сөнки башҡорт ғаиләһендәге мөнәсәбәттәр, башҡорт кешеһенең күңеленә яҡын әйберҙәр тураһында үҙебеҙҙең милләттең аҡыл эйәһенән дә яҡшыраҡ, урынлыраҡ, тапҡырыраҡ итеп әйтеүсе булмаясаҡ.\nМилләттәштәргә бихисап башҡорт китаптары араһынан фәһемле, белем даирәһен үҫтергән, бер ваҡытта ла актуаллеген юғалтмаған, зауыҡлы булғанын табырға ярҙам итеү өсөн "Киске Өфө" гәзите "Бәйләнештә" социаль селтәрендәге "Башстатус" төркөмө менән берлектә "Башҡорт китабы топ-100+" акцияһы үткәрергә булды. Был акция сиктәрендә һәр кем үҙе теләгән башҡортса китапты/әҫәрҙе уҡып, шуның тураһында ҡыҫҡаса мәғлүмәт яҙып, редакция адресына хат ебәрергә йәки "Бәйләнештә" социаль селтәрендәге "Киске Өфө" гәзите" төркөмөнә һалырға тейеш. Хатығыҙҙа китаптан/әҫәрҙән алынған фәһем, аҡыл, мөһим мәғлүмәт тураһында, уның тәрбиәүи әһәмиәте хаҡында тасуири итеп яҙырға ла кәрәк булыр. Сөнки тап ошо китап/әҫәр ни өсөн "Башҡорт китабы топ-100+" исемлегенә инергә лайыҡ йәки инмәҫкә тейеш икәнен иҫбатлау мөһим.\nБелгәнеңде һөйләп бирә белеү - үҙе бер оҫталыҡ, тиҙәр, шуға башҡорт теленең тел байлығын ҡуллана алыуығыҙҙы ла ошо хаттар аша һынарға иҫәп тотабыҙ. Башҡорт телен һәм әҙәбиәтен үҫтереү, был өлкәләге хәл ителәһе мәсьәләләргә иғтибар йәлеп итеү, йәштәрҙе туған телдә һөйләшергә һәм яҙырға өйрәтеү кеүек маҡсаттарҙы ла иҫтән сығармайбыҙ. Әлбиттә, милләттәштәрҙе китап уҡыуға ылыҡтырыу, әҙәбиәт арҡылы тәрбиәләү һәм зауығын үҫтереү, белем даирәһен арттырыу, илһөйәрлек тойғоларын уятыу ҙа изге ниәттәребеҙҙең береһе. Аҡыллы, мәғлүмәтле, илһөйәр, юғары уңыштарға өлгәшкән, заман башҡорто мотлаҡ уҡырға тейеш "Башҡорт китабы топ-100+" исемлеген бергәләп төҙөйөк, милләттәштәр! Халҡыбыҙҙың киләсәге тураһында уйланғандар битараф ҡалмаҫ һәм олоһо ла, кесеһе лә уҡырлыҡ китаптарҙы/әҫәрҙәрҙе билдәләргә ярҙам итер, тип көтәбеҙ.\n"Башҡорт китабы топ-100+" акцияһы 2016 йылдың 1 майынан алып йыл аҙағынаса дауам итәсәк. Теләгән һәр кем ошо арауыҡ эсендә уҡылған башҡортса китаптар тураһында "Киске Өфө" гәзите редакцияһына хаттар яҙа, "Бәйләнештә" социаль селтәрендәге "Киске Өфө" гәзите" (vk.com/kiskeufa) төркөмөнә "#башкитап" хештегы ҡуйып, үҙе тәҡдим иткән китап тураһында мәғлүмәт урынлаштыра ала.\nЯҙылған: 29.04.16 | Ҡаралған: 1200


Туризмдағы аҡ тап\nТуризм буйынса федераль агентлыҡтың эске туризм һәм туристик дәүләт проекттары үҫеше идаралығы начальнигы Александр Сирченко беҙҙеңреспубликаны илебеҙҙең туризмы картаһында әлегә аҡ тап тип атаны.\n- Төбәк эше иҡтисади һәм статистика мәғлүмәттәре буйынса баһалана.Кәңәшмәнең тап беҙҙең республикала үткәрелеүе осраҡлы түгел. Сөнки уның туризм өсөн ылыҡтырғыс төбәк булыуы көн кеүек асыҡ, хәҙер һеҙҙең бурыс - төбәккә туристарҙы йәлеп итеү. Башҡортостан үҙенең был өлкәләге мөмкинлектәрен әлегә тулыһынса файҙаланмай. Бай һәм матур тәбиғәтле республика үҙенә күп туристарҙы йәлеп итергә һәләтле. Бөгөн Рәсәйҙең иң популяр туристик маршруттары булып Краснодар крайы, Мәскәү, Санкт-Петербург ҡалалары, "Алтын ҡулсаға" ингән ҡалалар һанала. Екатеринбургты йыл һайын миллиондан ашыу турист ял итеү урыны итеп һайлай. Республикала туризмдың әкрен үҫеше мәғлүмәт сараларында туристик маршруттарҙың төрлөлөгө һәм тәҡдимдәрҙең матбуғат сараларында бөтөнләй тиерлек яҡтыртылмауы менән дә аңлатылалыр. Бынан тыш, тейешле финанслау булмау, ә был иһә теге йәки был проектты инвестициялауға бәйле. Республиканың барлыҡ туристик райондарҙа инфраструктураның үҫешмәгән булыуы, кадрҙарға ҡытлыҡ кисереүе ҡамасаулай.\nОшо мәсьәләләрҙе хәл итеү, булған потенциалды файҙаланыу өсөн Өфөлә 9 -12 декабрь “Эске туризм өлкәһендә инновациялар” Бөтә Рәсәй кәңәшмәһе үткәрелде. Унда илебеҙҙең 50 төбәге вәкилдәре ҡатнашты. Сыуаш Республикаһы, Татарстандан, Ставрополье крайынан, Нижегород, Ҡурған, Вологда, Силәбе, Ульяновск, Төмән, Мәскәү, Ярославль, Пенза, Һамар, Липецк, Ырымбур һәм Свердловск өлкәләренән туризм өлкәһендә урындағы үҙидара һәм федераль һәм төбәк башҡарма власть органдары вәкилдәре, шулай эре туристик фирмалар етәкселәре туризм мәсьәләләрен тикшерҙе. Бөгөн Конгресс-холл бинаһында үткән кәңәшмәлә ҡунаҡтар туристик индустрия күргәҙмәһе менән танышты. Унда республиканың санатор-курорт учреждениелары, тау саңғыһы үҙәктәре, профилле вуздар, эске туризм буйынса махсуслашҡан туристик операторҙар, экскурсиялар бюроһы үҙ эшмәкәрлектәре менән таныштырып үтте. Күргәҙмәлә квадроциклдар, велосипедтар, катерҙар, этник тирмәләр була һәм ошонда уҡ башҡорт балын тәмләп ҡаранылар.\nКәңәшмәнең икенсе көнө Ғафури районында үтәсәк. “Красноусольский” шифаханаһында күсмә секциялар эшләйәсәк. Уларҙың берәүһе эске туризм мәсьәләләренә арнала, икенсеһе – туристик-спорт секция»ы, ул Ташаҫты ауылында, билдәле Уҡлыҡая эргәһендә үткәреләсәк. Кәңәшмәнән һуң Башҡортостан Республикаһының географик үҙәгенә – Ғафури районының Ерек ауылына – барыу ҡаралған.\nБР Йәштәр сәйәсәте, спорт һәм туризм министры Александр Никерин үҙенең сығышында былай тине:\n- Туризмды үҫтереү мәсьәләләренә хәҙер етди иғтибар бирелә. Туризм - киләсәктә етди матди килемдәр сығанағы. Шуға ла матур , иҫ китмәле тәбиғәте менән дан тотҡан Башҡортостанда туризм, әлбиттә, үҫешергә тейеш. Европа менән Азия киҫешкән урын Рәсәйҙең географик үҙәге булып иҫәпләнә һәм беҙҙең республика төп туристик - рекреацион зона булараҡ, маҡсатлы федераль программаға индерелергә тейеш.\nБеҙҙә туристик эшмәкәрлекте үҫтереү тураһында закон бар, 2020 йылға тиклем туризмдың үҫеш стратегияһы булдырылған. Быйыл республиканың туристик индустрия союзы булдырылды, унда 50-нән ашыу ассоциацияланған ағза - туроператорҙар, социаль обьекттар, туристик эшмәкәрлектә ҡулланылған ҡоролмалар етештереүсе сәнәғәт обьекттары - берләшкән.\nКәңәшмәлә экологик, этнографик, сәләмәтләндереү туризмы, бөгөн ҙур һорау менән ҡулланған агротуризм мәсьәләләре тикшереләсәк. Беҙҙә йәйәүле, һыу, ат маршруттары бар.\nАлександр Сирченко фекеренсә, бындай кәңәшмәләрҙең ыңғай яғы шунда: бындай саралар үткәргән ваҡытта урындағы власть органдары ситтә ҡалмай, киреһенсә, кәңәшмәлә ҡабул ителгән ҡарарҙарҙы туризмды артабан үҫтереү буйынса стратегик документтар өсөн нигеҙ итеп ала.\n- Туризмдың һәр бер төрөндә проблемаларҙы асыҡларға һәм хәл итергә кәрәк, - тип үҙ фекерҙәрен дауам итә Александр Сирченко. - Мәҫәлән, бөгөн, финанс көрсөк осоронда, автотуризм көндән-көн популярләшә, сөнки был аҙ сығымлы туризм төрө. Ләкин беҙҙә юлдарҙың ни хәлдә булыуы барығыҙға ла билдәле. Шуның өсөн автотуризмды үҫтерергә теләк бар икән, юлдарҙы ремонтлау зарур. Бынан тыш, юлдар буйында ҡыйбат булмаған кафе һәм ҡунаҡханалар төҙөргә кәрәк.\nҮҙ сиратында Александр Никерин Башҡортостанда юл буйы сервисын үҫтереү буйынса программа төҙөлөүе тураһында һөйләп үтте. Әле был документ БР Хөкүмәте тарафынан тикшерелә.\n- Сервисты кешеләр ойоштора, - тине Рәсәй туризмы туристик һәм ҡунаҡханалар эшмәкәрлеген ойоштороу һәм анализлау идаралығы начальнигы Андрей Тютюнин. - Яҡшы ҡунаҡхана, бай кемпинг төҙөргә була, ләкин унда һеҙҙе сырайҙарын һытып ҡаршы алһалар, һеҙҙең унда башҡа барғығыҙ килмәҫ, әлбиттә. Кадрҙар барыһын да хәл итә, был бөгөн популяр булмаған авторҙың һүҙҙәре, әле лә үҙенең актуаль булыуын юғалтмаған. Бөгөн кадрҙарҙың етешмәүе айырыуса һиҙелә. Быйыл ил буйынса 432 уҡыу йорто юғары туристик белем тураһында диплом тапшырҙы. Уларҙың 69 -ҙы ғына ҡунаҡханаларҙа, кемпингтарҙа , маршруттарҙа эшләгән белгестәрҙе әҙерләй. Ә кадрҙарға һорау күп, ләкин беҙ әлегә уларҙы етерлек кимәлдә сығара алмайбыҙ.\nШулай уҡ, - тип дауам итә һүҙен Тютюнин, - хәүефһеҙлек мәсьәләһе үтә мөһим мәсьәләләрҙең береһе. Маршруттарҙа бик күп туристар һәләк була, хәбәрһеҙ юғалғандар һаны күп. Был тәңгәлдә Ғәҙәттән тыш хәлдәр министрлығы менән үҙ-ара хеҙмәттәшлек тураһында һөйләшеүҙәр алып барыла. Төп мәлдәр - Ғәҙәттән тыш хәлдәр министрлығы сайтында ҡайһы төркөмдөң ниндәй маршрутҡа сығыуы, унда нисә кеше булыуы, ҡасан әйләнеп ҡайтыуҙары тураһында мәғлүмәттәр теркәү мөмкинлеге. Телефон элемтәһе булмаған урындарға сығыу мөмкинлеген табырға, ә бының өсөн юлдаш бәйләнеше тураһында уйларға кәрәк. Бәхетһеҙлек осраҡтары буйынса страховка компанияларын йәлеп итеү механизмын булдырырға кәрәк.\nБеҙҙең төбәктә был йәһәттән башҡарылған эштәр байтаҡ. Мәҫәлән, БР Туристик индустрия союзы Ғәҙәттән тыш хәлдәр министрлығы менән килешеү төҙөгән, бәйләнеш средстволарының бөтә төрҙәрен ҡулланыуҙы күҙ уңыңда тотолған программа бар.\nАсыҡланыуынса, Башҡортостанда туризмды үҫтереүгә федераль бюджеттан бер тин дә тотонолмаған.\n- Ҡыҙғанысҡа ҡаршы, туризмды үҫтереү буйынса әле беҙҙә берҙәм маҡсатлы программа юҡ, - тип һүҙен йомғаҡлай Сирченко. - Рәсәй спорт, туризм һәм йәштәр сәйәсәте министры Виталий Мутко һәм РФ Хөкүмәте ҡушыуы буйынса 2011 йылда ғәмәлгә инәсәк федераль маҡсатлы программаның концепцияһы ғына төҙөлгән. Башҡортостан Республикаһы тәҡдимдәре был программаға сағылыш табыр, тип өмөт итәбеҙ.\n- Эйе, беҙҙә туристик- рекреацион эшмәкәрлекте үҫтереү буйынса бер нисә федераль программалар бар, - ти Сирченко. - Мәҫәлән, Рәсәйҙең көньяғын үҫтереүгә быйыл 151 миллион һум бүленде. Республиканың туризмын үҫтереү өсөн федераль программаларҙан аҡса күсереү ҡаралманы, телевизион реклама роликтары етештереү өсөн 14 төбәккә 185 миллион һум бүленде, әммә ошо төбәктәр араһында Башҡортостан тағы ла төшөп ҡалған.\nАлександр Никерин билдәләүенсә, федераль программаларға төбәк яғынан финанслау булған осраҡта ғына инеп була. БР Хөкүмәте Премьер-министры Раил Сарбаевтың РФ Спорт, туризм һәм йәштәр сәйәсәте министры Виталий Мутко менән осрашыуында федераль маҡсатлы программа буйынса 2010 йылда республиканың Белорет, Бөрйән, Ғафури райондарын финанслауға заявка биреү тураһында килешелгән.


Ваҡыт та, арауыҡ та театр закондарына буйһонмай. Спектаклгә килеп, тамашасы үткән ваҡиғаларға сума, киләсәкте аңлай, йә булмаһа хатта әкиәт донъяһына күсә ала. Яҡшы спектакль һәр саҡ тамашасы күңелендә ниндәйҙер бер сихри һәм ғәжәп тойғо ҡалдыра. Башҡорт дәүләт опера һәм балет театрында тамашасы матур һәм ғәҙәти булмаған тулы хистәр менән китһен өсөн, 600 кешенән торған берҙәм коллектив ныҡышмалы хеҙмәт итә.\n- Тылсым, уны тамашасы күрә, бары тик айсберг түбәһе, - ти театрҙың директоры Владимир Рихтер. - Бындай һүҙҙәр - коллективҡа рәхмәт белдереү. Спектакль - ул эшебеҙҙең юғары нөктәһе, ул килеп сыҡһын өсөн, беҙҙең хеҙмәткәрҙәр күҙ йәштәре һәм талсығыу аша үтә. Төп һөҙөмтәгә өлгәшеү өсөн төн уртаһына тиклем эшләргә тура килә.\n"Күренмәгән фронтта хеҙмәт итеүселәр" - костюм әҙерләүселәр, грим һалыусылар, сәхнә эшселәре тамашаны ҡуйыуҙа үҙ өлөшөн индерә.\nВалентина Андреевна Клепцова театрҙа 1939 йылдың мартынан эшләй. Ябай грим һалыусы булып башлай, 1947 йылдан цехтың алмашһыҙ мөдире. Валентина Андреевна - Рәсәйҙә генә түгел, әммә донъяла танылған оҫта. Уның биш уҡыусыһы сит илдә төп театрҙа эшләй. Клепцованың уҡыусыһы Әлфиә Байбакова, театрҙа эш юғары профессионализм талап итә, ти.\n- Валентина Андреевнанан алған белем, махсус курстарҙа бирелгән белемгә ҡарағанда юғарыраҡ, - ти Әлфиә Байбакова. - Мин Мәскәүҙә булдым, Мосфильмда квалификацияны күтәреү курсын үттем. Әммә бер яңылыҡ та ала алманым. Валентина Клепцова артистың тышҡы йөҙөн үҙгәртеү алымдарына мине күптән инде өйрәтте.\nКреслоға Әлфиә янына Олег Шәйбәков ултыра. Һәм йәш мөләйем бейеүсе һанаулы минут эсендә йыйырсыҡ менән ҡапланған мәкерле ҡартҡа әйләнә.\n- Бөгөн Олег "Аҡҡош күле"ндә Яуыз Генийҙы уйнай, - ти Әлфиә Байбакова - Грим уның йөҙөн танымаҫлыҡ итергә тейеш. Беҙ танауҙың формаһын үҙгәртәбеҙ, хатта йәмһеҙләтәбеҙ, йыйырсыҡтар һыҙабыҙ. Яһалма сәс нығытылырға тейеш. Олег бейейәсәк, яһалма сәс күсеп ҡуймаһын. Шуға күрә беҙ парикты һәм баш кейемен махсус елем менән йәбештерәбеҙ.\nТеатр гримы ныҡ тығыҙ, ул тирләгән ваҡытта һәм ут яҡтыһында таралып ағып китерлек булмаҫҡа тейеш. Артистарҙың бит тиреһе даими эске көсөргәнеш кисерә. Артистарға тирене косметиканың зарарлы тәьҫиренән нисек һаҡлау тураһында һөйләү - грим һалыусының бурысы. Опера артистарына ҡатмарлы грим һалына. Яһалма сәстәр ҙә ҡатмарлы. "Мадам Баттерфляй" премьера спектакле цехтың бөтә хеҙмәткәрҙәрен традицион япон мәҙәниәте донъяһына батырҙы һәм энциклопедиялар менән эшләргә мәжбүр итте.\n- Беҙ эш өсөн база - ҡара сәстән ябай париктар алдыҡ. Әммә хорҙың һәр солисы һәм артисы өсөн айырым образдар эшләнек. Спектаклгә әҙерлек ваҡытында костюмдар тарихы буйынса китап беҙҙең өсөн һәр ваҡыт кәрәкле китапҡа әүерелде. Сәс үреме япондарға тура килһен өсөн, күп тапҡырҙар интернетҡа сығырға тура килде, - ти Әлфиә Байбакова.\nВалентика Клепцова һәм Әлфиә Байбакова спектаклдәге һәр артистың тышҡы ҡиәфәтенең үҙенсәлеген иҫәпкә алған. Ағас бүкәндәрҙә - төрлө яһалма сәстәр.\n- Артистың бит төҙөлөшөн дә иҫәпкә алабыҙ. Бына был ҡыҙға, - Әлфиә йырсының исеме яҙылған карточканы алып ҡуя, - битте кесерәйтеп күрһәтә торған сәс үреме кәрәк. Ә бынà тегеһенә, киреһенсә, бит һөйәген айырып күрһәтергә кәрәк. Сәс үреме лә, грим да артисты эффектлы итергә тейеш.\nКостюмдар цехында Татьяна Житкова Иван Грозныйҙың ҡуйы ҡыҙыл кейемендәге бөрмәләрҙе тигеҙләй.\n- Беҙ был кейемде ғорурлыҡ тип һанайбыҙ, - ти костюмер. - Ҡайһы бер спектаклдәр өсөн костюмдар Мәскәү оҫтаханаларында йәки Бөтә Рәсәй музыка йәмғиәтенең Башҡортостан филиалы цехында заказға тегелә. Әммә "Урал илселәре" спектакле өсөн костюмдарҙы үҙебеҙ тектек.\nСолист Салауат Аскаров өсөн алтын менән биҙәлеп сигелгән затлы кейем әҙерләнде. Батшаның был кейеме бер нисә килограмм тарта. Уның өҫтөндә ҙур команда - рәссам, бесеүсе, сигеүселәр, тегенселәр эшләне.\n- Костюм да, баш кейеме лә прототипҡа оҡшатып эшләнде. Ҙур эш башҡарылды.\nТеатрҙың костюмдар цехы опера һәм балет өсөн дә костюм тегә. Һәр төр өсөн үҙенең үҙенсәлеге бар. Балет өсөн костюм бейеүсенең үлсәме буйынса тегелә, ул хәрәкәттәрҙе ҡыҫырға тейеш түгел. Ә опера өсөн костюмдар ҡатмарлыраҡ. Руханиҙар кейеме образды һүрәтләргә, һәм тарихи реаль нәмәләргә тап килергә тейеш.\n- Ҡай саҡта цехҡа солист килә лә "мин ябыҡтым", йәки, киреһенсә, "таҙарҙым", ти, ул саҡта инде костюмдарҙы ҡайтанан тегергә тура килә - йә йөй яһайбыҙ, йә төймәләрен күсереп тегәбеҙ, - тип йылмая Татьяна Житкова.\nСпектаклгә тиклем бер нисә сәғәт алдан сәхнә декорациялары монтажлана. Эшселәр сәхнәнең артын ғына түгел, әммә сәхнәнең үҙен әҙерләй.\n- Сәхнә канифоль менән эшкәртелә. - Театрҙың әҙәбиәт өлөшө хеҙмәткәре Рәмил Латипов аңлата. - Был процесс тамамланғас, сәхнәгә инеү ябыла. Әгәр сәхнә буйынса берәйһе үтһә, ҡаплау тигеҙ булмай. Канифоль шыумай, ә был беҙҙең балериналарға кәрәк. Спектаклдең яҙмышы ғына түгел, әммә балеринаның һаулығы ла сәхнәне эшкәртеү сифатына бәйле.\nБындай эштән һуң һәр спектакль идеаль булырға тейеш. Әммә сәнғәт кешеләре - камиллыҡҡа ынтылыусылар. Улар өсөн идеал юҡ, уны ҡаҙаныу өсөн бары тик эш бар.\n- Һоҡландырғыс спектакль. Уны күҙ алдына килтерә алмайым , - ти Владимир Рихтер. - Бик яҡшы тамаша - беҙҙең тамашасыға оҡшаған тамаша ул. Театрға осраҡлы кешеләр килмәй, бында ижад итеүселәр, инициативалы кешеләр килә. Уларҙың һәр береһе спектаклгә ҡабатланмаҫ төҫ өҫтәй. Һөҙөмтәлә, бер тамашаға бер нисә тапҡыр килеп, тамашасы төрлө, ҡабатланмаҫ спектаклдәр ҡарай.


Төбәктә һайлаусылар балалар төшөргән Рәсәй флагы һүрәттәре менән тауыш бирергә бара // Сәйәсәт | новости башинформ.рф\n11:00, 21 февраля 2018 Сәйәсәт\nФото: Туймазы районы хакимиәте\nТөбәктә һайлаусылар балалар төшөргән Рәсәй флагы һүрәттәре менән тауыш бирергә бара Фото: Туймазы районы хакимиәте\nӨФӨ, 2018 йыл, 21 февраль. /«Башинформ» мәғлүмәт агентлығы, Әлим Фәйезов/.\nТуймазы ҡалаһының 21-се балалар баҡсаһында һуңғы ике аҙнала акварель, аппликация, әүәләү кеүек техникаларҙа ике меңдән ашыу эш эшләгәндәр. Буяу һәм төҫлө ҡағыҙҙан тыш, картон һәм бисер ҡулланылған. Һәр әйберҙә – авторҙың исеме һәм «Рәсәй алға!», «Беҙ — буласаҡ һайлаусылар!» тигән өндәү яҙылған. Ата-әсәләр һайлау көндө буласаҡ ил Президентына тауыш бирергә һайлау участкаларына балалары төшөргән флагтар менән барырға ниәтләнә. Шулай уҡ, улар участкаларҙа ҡыҙының йәки улының кескәй флагы менән селфи төшөп, фотоны балалар баҡсаһы йәки мәктәп интернет-берләшмәһенә һаласаҡ, тип хәбәр иттеләр муниципалитет хакимиәтендә.


Радий Хәбиров: “Халыҡ ауыр йәшәй. Бындай заманда затлы корпоративкалар үткәреүҙе үләт ваҡытында байрам, тип иҫәпләйем”.\n26 Декабрь 2019, 11:13\nЯңы йылды ҡаршылауҙан берәү ҙә тыймай, ләкин зиннәтле өҫтәлдәр, фейерверктар – урынһыҙ. Башҡортостанда тәүге тапҡыр иң юғары кимәлдә чиновниктарҙы һәм байҙарҙы баҫалҡы булырға саҡырыу яңғыраны. Күпселек халыҡ бындай саҡырыуҙы хуплай һәм теләктәшлек күрһәтә.\nБайрам көндәрендә спиртлы эсемлектәр һатыу графигын үҙгәртеү ҙә ыңғай һөҙөмтәләр бирер, тип көтөлә. Әлбиттә, байрамдарҙы ҡаршылау шарттарының үҙгәреүе ошо осор күпләп аҡса һуғып ҡалған әртистәргә, уларҙың гастролдәрен ойоштороусыларға оҡшамай.\nШулай ҙа, ни хәл итәһең, өйрәнергә, күнергә тура килә. Бер заман беҙ ҙә, килемдәребеҙ күтәрелеп, мул йәшәй башларбыҙ. Аллаһ бойорһа, тип әйтәйек.


«Киске Өфө» гәзитенең сайты - БЕҘ ҺЫНАТМАЙБЫҘ! - 2016 - Мәҡәләләр\nӘйткәндәй, быны беҙ көндәлек тормошта ла, инфраструктура үҫешендә лә күреп-белеп, үҙебеҙ тойоп торабыҙ. Мәҫәлән, Республика көнө алдынан баш ҡалала яңы Затон күпере асылды. Объектты тантаналы асҡан ваҡытта РФ транспорт министры Максим Соколов Өфөлә иң ҙур һәм иң төп күперҙәрҙең береһе асылыуын һыҙыҡ өҫтөнә алып: "Объект беҙҙең өсөн бик әһәмиәтле, сөнки тиҙ төҙөлдө. Рөстәм Зәки улы, төҙөүселәр, ҡала хакимиәте башлығы менән беренсе эш кәңәшмәһе уҙғарғанда объекттың төп контурҙары ғына асыҡланған кеүек ине. Ләкин ике йылдан һуң ул сафҡа инде. Бындай тиҙлек тотош команданың бер төптән эшләүенә һәм РФ Хөкүмәте ҡарары менән 1,5 млрд һум аҡса - төҙөлөш күләменең өстән бер өлөшө самаһы сумма бүленеүенә лә бәйле", - тип белдерҙе.\nЯңы күпер, бер яҡтан, Өфөнөң артабанғы үҫешенә булышлыҡ итһә, икенсе яҡтан, транспорт бәйләнешен камиллаштырыуға һиҙелерлек өлөш индерәсәк. Бөгөн ул М-7 трассаһына сыҡһа, киләсәктә, дәүләт-шәхси партнерлыҡ проекты тормошҡа ашырылып, тоннель төҙөлөшө тамамланһа, был күпер М-5 трассаһына сығыу мөмкинлеген дә бирәсәк.\nБР Башлығы Рөстәм Хәмитов белдереүенсә, 2018 йылда тамамланырға тейешле проекттың, сифатына һәм ышаныслылығына зыян килтерелмәйенсә, ике йылға алдан тапшырылыуы - ҙур ҡаҙаныш ул.\nШулай уҡ баш ҡаланың Калинин районы халҡы өсөн Машина төҙөүселәр урамынан Вологодская урамына тиклем һалынған һәр йүнәлештә ике һыҙатлы Интернационал урамының дауамын асыу ҙа ҙур ваҡиға булды. Был объектты уҙған быуаттың 70-се йылдарында уҡ планлаштырып маташалар, әммә ул яңы ғына тормошҡа ашырыла. 2014 йылда ҡала хеҙмәттәре проект өҫтөндә эш башлай һәм ике йылдан һуң ул сафҡа индерелә. Инфраструктураның был яңы объекты Өфөнөң төньяҡ райондарындағы урам селтәре хәрәкәтен бушатырға һәм Октябрь проспектын Өфө-Шаҡша трассаһы менән тоташтырырға тейеш. Был инде автотранспорттың Силәбе яғына тотҡарлыҡһыҙ хәрәкәтен тәьмин итәсәк, тип күҙаллана.\nИнтернационал урамының дауамы төҙөлөшөнә әҙерлек барышында 630 тимер гараж алына, ямғыр һыуы канализацияһы һәм башҡа техник эштәр башҡарыла, иң мөһиме - инженер селтәрҙәре юлдан ситкә күсереп һалына. Был инде ағымдағы ремонт йәки техник хеҙмәтләндереү үткәрелгәндә лә юл боҙолмаясаҡ, тигәнде аңлата. Шулай уҡ газондар һәм велосипед юлдары ла ҡаралған, 107 урынға яҡтыртыу сығанағы, светофорҙар ҡуйылған, башҡа төҙөкләндереү эштәре лә башҡарылған.\nБынан ике йыл элек Өфө властары 10 йыл эсендә дүрт күпер төҙөүҙе тормошҡа ашырыу маҡсатын белдергәйне. Уларҙың береһе - Затон күпере сафҡа инде лә инде. Киләсәктә Урмансылар паркы эргәһендәге тоннель аша Ҡариҙел йылғаһы аша М-5 трассаһына алып сығасаҡ күпер, Инорс менән Һупайлы биҫтәһен тоташтырасаҡ күпер һәм Интернационал урамынан М-7 трассаһына тура сығау мөмкинлеген биргән күпер төҙөлөүе лә Ҡаф тауы артында түгелдер, тип ышанайыҡ.\nЗ. ӘЙЛЕ әҙерләне.\nЯҙылған: 17.10.16 | Ҡаралған: 635


Ниәт — Башҡорт Википедияһы\nНиәт (ғәр. نية) — Шәриғәттә бик мөһим төшөнсә. «Ниәт» башҡортса яҡшы аңлашылып тора, «мотивация», «интенция» тигәнгә тап килеп, ниндәйҙер ғәмәлде маҡсатын һәм мәғәнәһен яҡшы аңлап ҡылырға йыйыныу булып тора. Кешенең ҡылғанына баһа биргәндә уның ниәтен белеү шәриғәт буйынса хөкөм сығарғанда иҫәпкә алына. Намаҙ, ураҙа, никах, талаҡ өсөн башта ниәт ҡылына.\nТәһәрәт алғанда аяҡты йыуыу\n1 Ниәт — фикһ (мосолман хоҡуҡиәте) күҙлегенән\n1.1 Намаҙ ниәте\n1.2 Ураҙалағы ниәт\nНиәт — фикһ (мосолман хоҡуҡиәте) күҙлегенән[үҙгәртергә | вики-тексты үҙгәртергә]\nНиәт ғибәҙәттә лә, мөғәмәләттә лә (донъяуи ғәмәлдәрҙә) иғтибарға алына һәм ҡарар сығарғанда юридик көскә эйә.\nНамаҙ ниәте[үҙгәртергә | вики-тексты үҙгәртергә]\nНиәт намаҙ уҡығанда уның мотлаҡ булырға тейешле ғәмәле. Шунһыҙ намаҙ дөрөҫ һаналмай. Ниәт «Аллаһу әкбәр» тәкбиренә тиклем ҡылына, шунан намаҙ башлана. Ниәтте мотлаҡ тел менән әйтергә булмаһа ла, әммә уйлағанда мосолман ниндәй намаҙ уҡырға ниәтләнгәнен — фарызмы, сөннәтме әллә ҡаҙа ҡылыумы — күңелдән үткәрергә тейеш.\nШулай уҡ тәһәрәт тә, ғөсөл дә ниәт ҡылынып алына, ул ябай ғына йыуынып-сайынып алыу кеүек түгел, ә шәриғәткә ярашлы булырға тейеш.\nУраҙалағы ниәт[үҙгәртергә | вики-тексты үҙгәртергә]\nУраҙа тотоусы ла быны шәриғәткә ярашлы ниәт итеп башҡарырға тейеш. Ҡайһы бер мөжәһидтәр Рамаҙан айында ураҙа тотоусы иртәнге (сабах) намаҙына аҙан ҡысҡырылғансы ниәт әйтеп ҡалынырға тейеш тип һанай. Рамаҙан айынан һуң тотолған ураҙаларҙа өйләгә тиклем ниәт итергә кәрәк.\nhttps://ba.wikipedia.org/w/index.php?title=Ниәт&oldid=777367 ҡабул ителгән\nБыл бит һуңғы тапҡыр 05:50 26 ғинуар 2018 үҙгәртелгән.


Бейеүсегә һүҙ әйтмәгеҙ...Бейеүсе тигән даны бар » "Йәшлек" гәзите\nГазета "Йәшлек" » Рубрикалар » Бейеүсегә һүҙ әйтмәгеҙ...Бейеүсе тигән даны бар\nБейеүсегә һүҙ әйтмәгеҙ...Бейеүсе тигән даны бар\nҠышҡы оҙон кистәрҙә, йыйылышып, шәл, ойоҡ-бейәләй, селтәр бәйләргә күнеккән ауыл инәйҙәре Сания Борхан ҡыҙына килһә, өс йәшлек кенә ҡурсаҡ ҡыҙ Гүзәлде таҡмаҡ әйтеп бейетмәйенсә ҡайтармай ине. Ололарҙың маҡтап хуплауы ла бала күңеленә дауа булғандыр, арып, хәле бөткәнсе бейегәне әле лә иҫендә Гүзәлдең. Хатта таҡмаҡтарын да ятлап ала ине.\nАлма биҙәге төшкән.\nБейеүсегә һүҙ әйтмәгеҙ,\nЯңы бейергә төшкән.\nСания апай ҡыҙына алма төшкән балитәкле күлдәк тә һатып алғас, ҡыҙҙың шатланғанын күрһәгеҙ! Ҡайһылай ҙа оҫта инәйҙәре! Бәйләмен дә бәйләй, ауыҙ гармунында ла уйнап, күңелдәрен асалар, хатта бәләкәй ҡыҙ баланың күңелен дә күрәләр.\nБиш бала әсәһе Сания апай ғүмере буйы бейеүсе булырға хыяллана. Заманында ауылының иң шәп бейеүселәренән һаналған ул. Әммә тормош наҡыҫлығы, һуғыштан һуңғы ауыр йылдар хыялын тормошҡа ашырыуға ҡамасаулай. Таң атҡансы ағас клуб тәҙрәләрен дыңғырлатып, танһыҡ ҡанғансы бейеүҙәрен һағынып һөйләр ине... Һуғыш һәм хеҙмәт ветераны, Ҡыҙыл Йондоҙ орденлы фронтовик Йәүҙәт Зыятдин улы Ҡорманов та ҡатынының бейеүгә оҫта булыуына һоҡланып йәшәне. Әммә ғүмере генә ҡыҫҡа булды. Дүрт йәштә генә атайһыҙ ҡалған ҡыҙы Гүзәл бейеү менән күңелен йыуата ине. Йыр-моңға ғашиҡ ҡыҙ, мәктәпкә уҡырға төшкәс тә, Зизинур Ишдәүләт ҡыҙы Әһелова етәкселегендәге бейеү түңәрәгенә яҙыла. Ҡыҙын бейеүсе итергә теләгән әсә шатлығынан тәҙрә ҡорғандарынан кейем тегеп бирә, сәсен һигеҙҙән үреп, түңәрәккә оҙата.\nУл заманда, нишләптер рус һәм башҡа милләт халҡы бейеүҙәренә иғтибар ныҡ ине, әммә әсәһе үҙе ете йәшлек ҡыҙын ихлас тыпырлатып башҡортса бейергә өйрәтә. Унынсыны бөткәс, әсәһе, апаһы Нәзиләгә эйәртеп, ҡыҙын Стәрлетамаҡ мәҙәниәт-ағартыу техникумына уҡырға ебәрә.\n– Тәүге йылдарҙа уҡыу талаптарына күнегеп китеү ауыр булды. Кеше уянмаҫ элек, иртәнге сәғәт алтыла бейеү залына төшөп, хәрәкәттәрҙе ҡабатлай инем. Сөнки ауылда ғына алған күнекмәләр етмәй, төркөмдәштәрҙе ҡыуып етеү өсөн өҫтәмә күнекмәләр, тырышлыҡ бик тә кәрәк ине, – тип хәтерләй студент йылдарын Гүзәл Йәүҙәт ҡыҙы. Сабырлыҡ һәм ныҡышмалылыҡ еңә – 2-се курста «Техникум ғорурлығы» стендына уның да фотоһы эленә. Ә уҡырға инергә килгән саҡтары – үҙе бер хәтирә. Ҡабул итеү талаптарын белмәгәс, имтиханға бейеүһеҙ килә. Шул ваҡытта Әбйәлил ҡыҙы Ләлә Азаматова ҡыҙға «Күбәләк» бейеүен өйрәтә, Гүзәл баһалама ағзаларынан юғары балл ала. Уҡыу йортон 1989 йылда уңышлы тамамлап, йәш белгес Белорет районының Туҡан мәҙәниәт йортона эшкә ҡайта.\n– Талапҡа ярашлы бейеү залының булмауы ҡыйынлыҡтар тыуҙырҙы, – ти әңгәмәсем. «КамАЗ», «БелАЗ» машиналарының көҙгөләрен табып, көҙгөлө зал булдырҙым. Классик бейеү менән бер рәттән, халыҡ бейеүҙәренә, бигерәк тә башҡорт бейеүенә иғтибар бирҙем. «Ләйсән» исемле ансамбль менән ҡала ярыштарында гел беренсе урынды яуланыҡ. Милләтсе, тип ҡараусылар ҙа булды, әммә яратҡан шөғөлөмә милли рух ҡушып, эшемде яратып башҡарҙым.\nГүзәл Йәүҙәт ҡыҙы бейей белмәгән ирен дә ансамблгә йөрөтә, яйлап-яйлап бейеү серҙәренә төшөндөрә.\nТынғыһыҙ, өмөтлө бейеүсе-хореографҡа Туҡан ауыл хакимиәте фатир бүләк итә.\nҒаилә ҡото булып улдары Артур, ә аҙаҡ Лиана тыуа. 1999 йылда, рудник ябылыу сәбәпле, йәш ғаилә Сибай ҡалаһына күсә. Гүзәл Йәүҙәт ҡыҙы музыка мәктәбенең хореография бүлеге етәксеһе булып эш башлай. Ҙур мәҙәни үҙәк һаналған ҡалала эшләү үҙе бер бәхет була. Бер нисә йылдан ижадын камиллаштырыу маҡсатында иптәш ҡыҙҙарының кәңәше менән Татарстандың Яр Саллы ҡалаһына эшкә килә. Бер нисә урында төрлө коллектив туплап, ихлас эш башлай. Татарстан Республикаһында алған Маҡтау ҡағыҙҙары, диплом, рәхмәт хаттары онотолғоһоҙ иҫтәлек, яҡшы хәтирәләр булып ғаилә альбомында һаҡлана Гүзәлдең.\nЭйе, йәшәлгән йылдар, үтелгән юлдар, яуланған уңыштар – барыһы ҡәҙерле Гүзәл Ҡотлогилдинаға. Ҡайҙа ғына, кемдәр менән генә эшләмәһен, һәр ваҡыт асыҡ күңел менән йылы хистәр, матур тәьҫораттар өләшеп йәшәргә, эшләргә, ижад итергә күнеккән! Таҙа, яҡты хисле кешеләр күңелендә генә емешле ижад тыуалыр ул. Ана, бөтә күңелен һалып тыуҙырған «Һылыуҡай», «Кукарелла», «Һыу буйында», француз һәм һинд ҡыҙҙары бейеүҙәрен нисек яратып бейей тәрбиәләнеүселәре!\nБалалары ла үҫеп етеп, әсәһенә оло терәк-таяныс булырға тырыша. Улы Артур – Өфө нефть дәүләт университеты студенты, ә Лиана Белорет ҡалаһының 21-се мәктәбенең 10-сы синыфында белем ала, әсәһе кеүек бейеүсе булыу хыялы менән янып йәшәй. Гүзәл Йәүҙәт ҡыҙы үҙ ҡошсоҡтарының сәхнә йәмләп, бейеү донъяһын иңләп йәшәй белеүҙәренә ҡыуана. Бөгөн Белорет ҡалаһының 21, 24-се мәктәптәрендә ойошторған «Йәйғор», «Импульс» бейеү коллективтарында 150-нән ашыу бала ихлас шөғөлләнә. Республикабыҙға даны таралған был коллективтарҙың уңышында бейеүсе-хореограф Гүзәл Йәүҙәт ҡыҙы Ҡотлогилдинаның тырыш хеҙмәте, бейеүгә тоғролоғо, тормошто һөйөүе ихлас сағыла. Бейеүгә ғашиҡ кешеләр барҙа, халыҡ концерт-кисә, осрашыуҙарға йөрөүҙән туҡтамаҫ. Сәхнәләр буш тормаҫ, күңелдәр рухһыҙ булмаҫ.\nСығыу ваҡыты 23-10-2010, 11:39 | Ҡаранылар: 1927\nБейеүселәр еңеү менән ҡайтты\nБейеүсегә һүҙ әйтмәгеҙ... Бейеүсе тигән даны бар


Республиканың ветеринария хеҙмәте бешмә буйынса карантинды алыуға документтар әҙерләй // Иҡтисад | новости башинформ.рф\nРеспубликаның ветеринария хеҙмәте бешмә буйынса карантинды алыуға документтар әҙерләй\n17:23, 7 ноября 2017 Иҡтисад\nӨФӨ, 2017 йыл, 7 ноябрь. /«Башинформ» мәғлүмәт агентлығы, Галина Бахшиева/.\nБөгөн Башҡортостанда халыҡҡа бешмә вирусы арҡаһында юҡ ителгән малдар өсөн компенсация түләү тамамлана. Дөйөм алғанда, 30 миллион һумдан ашыу аҡса йүнәлтелде. Был хаҡта «Башинформ» агентлығында уҙған матбуғат конференцияһында республиканың ауыл хужалығы министры Илшат Фәзрахманов хәбәр итте.\nЮридик берәмектәргә юғалтҡан малдары өсөн түләүҙәр әле башланмаған. Зыян күргәндәрҙең ошо категорияһына компенсация түләүгә тейешле документтар әҙерләнә.\nБынан тыш, Башҡортостандың ветеринария хеҙмәте норматив-хоҡуҡи акттар әҙерләй һәм, «әгәр барыһы ла һәйбәт булһа, Бүздәк һәм Туймазы райондарында бешмә буйынса карантин алына», тип өҫтәне министр.\n7 ноябрҙә республиканың Туймазы һәм Бүздәк райондарында иғлан ителгән бешмә буйынса карантин ваҡыты тамамлана.\nБөтәһе 1700 баш мал юҡ ителде, яҡынса 100 мең баш эре һәм ваҡ малға вакцина һалынды.\nТеги: ауыл хужалығы, бешмә


автор: 147258951 | Просмотров: 491\nБеҙҙең районда 400-ҙән артыҡ бәләкәй һәм урта эшҡыуар иҫәпләнә. Республика бюждетынан уларға быйыл 3,5-4 млн күләмендә ярҙам алдыҡ, район иҫәбенән дә 500-600-700 мең тирәһе аҡса бүлергә тырышабыҙ. Шулай уҡ ҡайтарылмай торған субсидиялар, махсус программалар менән дә файҙалана халыҡ. Шулай ҙа үҙ эшен асыу өсөн һәр эшҡыуарға ер биләмәһе кәрәк һәм ул биләмәне алыу өсөн ҡатмарлы юлдар үтергә тура килә уға. Белеүегеҙсә, Бөрйән районының 96-98 процентын урман биләй һәм ул урман федераль ерҙәр булып иҫәпләнә. Район халҡы аҫаба ерҙәренең 7 проценты менән генә ҡуллана ала. Бөрйән – ул бөтә Рәсәйҙә ике федераль ҡурсаулығы булған берҙән-бер район, улар ерҙәребеҙҙең 42 процентын тәшкил итә. Беҙҙә халыҡ эшҡыуарлыҡтың, туризм өлкәһендә эшләүҙең асылын яңы аңлай ғына башланы. Ерле халыҡ туристар иҫәбенә аҡса эшләп ҡалыу яйын ҡарай. Был шөғөл менән ауыл халҡы ғаиләһен туйҙыра ала, йәғни, балын, итен, ҡул эштәрен, аш-һыуын һатып, килем ала ала икән – был үҙе үк алға алып барыусы бер аҙым. Юғиһә, беҙҙең халыҡ сауҙаға яраҡлашмаған, тип ҡул ҡаушырып тик ултырабыҙ. Яйлап яраҡлаша, өйрәнә Бөрйән халҡы яңы кәсепкә. Тик бына үҙ эшен асырға теләгәндәр нимәлер төҙөү өсөн ер һорап килә, ә ул ерҙе алыу мөмкинлеге юҡ иҫәбендә. Был халыҡта етәкселеккә ҡарата кире мөнәсәбәт уята.\nӘлеге Ҡоролтай йыйынының комиссия ултырышында төбәктә туризмды үҫтереү буйынса арыу ғына һөйләшеү булды. Ғөмүмән, Бөтөн донъя башҡорттары ҡоролтайы Башҡарма комитетынан ошо ниәттәребеҙҙе тормошҡа ашырыуҙа йоғонтоло ярҙам көтәбеҙ.\nҠоролтай барышында ҡайһы бер бәхәсле темаларҙа бер-береңә ғәйеп ташлау кеүек кире күренештәр күҙәтелеүе бер аҙ кәйефте ҡырҙы. Кемдәндер нимәлер талап итеү, “Һеҙ шуны эшләмәгәнһегеҙ”, тип, дәғүә белдерер алдынан, үҙ-үҙеңә: “Мин үҙем нимәләр эшләнем һуң?”– тигән һорауҙы бирергә кәрәктер ул. Һәр беребеҙ үҙ урынында халҡыбыҙ, республикабыҙ өсөн ҡулынан килгән ғәмәлдәр башҡарһа, һис һүҙһеҙ, алға китеш буласаҡ.\n“Киске Өфө” гәзите. http://kiskeufa.ru/